Sportske.net - Ako ste se pitali zašto Savo želi bivšeg selektora za svog pomoćnika u Partizanu...\nAko ste se pitali zašto Savo želi bivšeg selektora za svog pomoćnika u Partizanu...\nDan posle velikog boda koji je reprezentacija Srbije osvojila u Lisabonu protiv Portugala, u prvi plan je izbila situacija u Partizanu, odnosno izbor novog trenera crno-belih.\nUprava kluba iz Humske, na čelu sa predsednikom Vučelićem, uspela je da iznenadi kompletnu fudbalsku javnost, željom da posle neuspelih pregovora sa Ilijom Stolicom, na klupu Partizana dođe Savo Milošević, a prema prvim večerašnjim informacijama, njegov pomoćnik bi trebalo da bude bivši selektor reprezentacije Srbije Radovan Ćurčić.\nOvo i ne čudi ukoliko se ima u vidu da je Milošević prethodnih godina imao visoko mišljenje o trenerskim kvalitetima Radovana Ćurčića.\nKrajem novembra 2014, u razgovoru za B92, Milošević je upravo to naglasio, a da su poslednji rezultati i uspesi mlade reprezentacije sa Ćurčićem na klupi, kao i reakcije ''A'' reprezentativaca posle prijateljskog meča sa Grčkom samo učvrstili to njegovo uverenje.\n''On je u prethodnom periodu na delu pokazao kolika su mu znanja i mogućnosti u modernom fudbalu. Posvećen je detaljima, a ono što gledamo svake nedelje na tv ekranima, on ume da sprovede. Pokazao je to i izborivši baraž sa mladom reprezentacijom, a zatim i pobedom nad Španijom, koja je verovatno najjača na svetu.\nJa mislim da svi treba da razmišljaju na isti način – jedini autoritet je autoritet znanja. Videćete za nekoliko dana koliko on zna, videli ste šta su igrači rekli posle utakmice sa Grčkom'', poručio je Milošević.\nOn takođe ne osporava ni znanje ni kvalitet prethodnog selektora Dika Advokata, ali smatra da on jednostavno nije uspeo da za kratko vreme dovoljno upozna naš ''mentalitet''.\n''Zato mislim da je važno da imamo domaćeg selektora, a Radovan Ćurčić je najolje rešenje u ovom trenutku'', istakao je Milošević, a prenosi B92.\nNa njegov predlog, Ćurčić je tada izabran za selektora.\nNa tom mestu zasržao se do 27. aprila 2016, kada je smenjen, a Milošević je odmah zatim podneo ostavku na mesto direktora A reprezentacije.\nTim povodom, Milošević je tada objavio ovo saopštenje:\n''Suočen sa činjenicom da je zbog odsustva podrške došlo do sporazumnog raskida ugovora sa sada već bivšim selektorom, podneo sam ostavku kao odgovorno lice na čiji predlog je Radovan Ćurčić i postavljen za selektora A reprezentacije.\nOstavka je moralni čin, jer bez neophodnog ambijenta i poverenja, ne može da se ostvari ono u šta sam čvrsto verovao, a to je plasman na Svetsko prvenstvo u Rusiji.\nOstajem pri uverenju da bi sa Radovanom Ćurčićem Srbija sigurno našla put do Rusije 2018, ali na moju žalost, presudile su neke druge okolnosti i razmišljanja, koja meni nisu ostavila izbora.\nZahvalio bih se na saradnji Radovanu Ćurčiću koji je pokazao ogromnu posvećenost, kao kada je predvodio mladi tim do završnice Evropskog prvenstva.\nHvala i njegovom stručnom štabu, svim igračima i pojedincima koji su verovali u naš zajednički rad i projekat.\nNaravno, reprezentaciji Srbije, od sveg srca želim uspeh u kvalifikacijama i da obraduje naciju, izbori plasman na Svetsko prvenstvo u Rusiji'', poručio je Savo Milošević u tom saopštenju pre tri godine.\nLola Smiljanic ga ubedio posle visednevnog splavarenja.\nNama ni "The Accountant" Ben Aflek ne pomaze!! 🤔🤔\nSavo je jedan od onih koga svakako želim(o?) u Partizanu. Nezavisan, što se tiče novca, zna fudbal i pametna i veoma rečita osoba, Savo mi je odavno jedan od omiljenih sportista. Kakve on veze ima sa Vučelićem i Vazurom? Valjda nikakve. Bio je konkurent za predsednika, i nije mogao da prođe, jer su uticajne bile struje, za koje Milošević, kao izrazito nezavisna osoba sa stavom, nije bio prihvatljiv. Je li moguće zamisliti da Milošević (ili bilo ko) za vreme ovih radi nešto za Partizan? Plašim se da ne i čudim se njegovom dolasku.\nNezavisan sto se tice novca???Ne bih bas rekao ali dobro!\nNemojte biti toliko sigurni sto se tice novca. Problem je u tome sto uopste nije dosledan, naprotiv, upravo je personifikacija sasvim suprotne pojave i fenomena.\nDa ga dopunjuje u "znanju" posto Savo nema veze sa ovim u sta se upusta.Cirkus.


Šta nas je serija Zona Sumraka naučila o robotima | PC Press\nU poslednje vreme je sve teže da se među mnogobrojnim ponudama streaming servisa izabere sadržaj na koji bi se utrošilo dragoceno slobodno vreme, pa je sve više onih koji se utrkuju da svojim pratiocima preporuče najbolji sadržaj za predstojeći vikend ili slobodno veče.\nJedan od popularnih sadržaja je i „I Sing the Body Electric,“ epizoda kultne serije The Twilight Zone (Zona Sumraka) iz 1962. godine, za koju je scenario napisao Ray Bradbury, a čiji je glavni junak robo-dadilja koja je konstruisana kako bi pomogla u vaspitavanju troje dece čije podizanje zahteva mnogo strpljenja i snage. Epizoda predstavlja jedan od bisera naučno-fantastičnog žanra, te je njen značaj nemerljiv kada su u pitanju oni koji poznaju svaku kultnu tačku ove oblasti, a zato što solidno ilustruje odnos prema tehnologiji od pre skoro šezdeset godina, te začetak želje da se od mašine napravi heroj koji bi izlazio u susret svim ljudskim potrebama, te ostvarivao svaku želju.\nPored toga, ovaj sadržaj nudi i uvid u rane radove jednog od najznačajnijih pisaca naučne fantastike, koji se polako vraća u modu, a od trenutka kada je televizija HBO odlučila da ekranizuje njegov roman Fahrenheit 451.\nPročitajte i: Uradi sam: Kako da napravite robota\nTagovi: Fahrenheit 451, HBO, I Sing the Body Electric, Ray Bradbury, roboti, The Twilight Zone, Zona sumraka\n← Kradu od države da bi rudarili kriptovalute\nOtkriveno kako su hakeri Severne Koreje upadali u sisteme →


M I Š LJ E NJ E 24.02.2009.\nČesto postavljana pitanja | Web linkovi | Mapa sajta\nLISTA OBVEZNIKA PLAN JAVNE NABAVKESLUŽBENICI ZA JAVNE NABAVKE IZVJEŠTAJI O JAVNIM NABAVKAMA MIŠLJENJA O PRIMJENI ZAKONA O JAVNIM NABAVKAMA SLOBODAN PRISTUP INFORMACIJAMALINKOVI\nPočetna > O nama > Mišljenja o primjeni zakona > M I Š LJ E NJ E 24.02.2009.\nM I Š LJ E NJ E 24.02.2009. INSTITUT ZA STANDARDIZACIJU\nDirekcija za javne nabavke razmotrila je Vaš zahtjev za davanje mišljenja o tome da li je Institut za standardizaciju, obveznik primjene Zsakona o javnim nabavkama, i stim u vezi, ukazuje na sljedeće: Zakonom o javnim nabavkama («Sl. list RCG» broj 46/06), članom 2, pored ostalog, određeno je da nabavku roba i usluga i ustupanje izvođenja radova, po ovom zakonu, obavezni su da sprovode:\n1) državni organi, organi državne uprave, organizacije, ustanove i drugi korisnici sredstava budžeta Crne Gore i drugih javnih sredstava;\n2) organi lokalne samouprave, organi lokalne uprave i organizacije i ustanove koje su korisnici sredstava budžeta jedinice lokalne samouprave i drugih javnih sredstava;\n3) organizacije za obavezno socijalno osiguranje, obrazovane u skladu sa zakonima koji uređuju ove vrste osiguranja;\n4) preduzeća i druga pravna lica u kojima Crna Gora ili jedinica lokalne samouprave ili drugi obveznici ovog zakona posjeduju više od 50% akcija ili udjela u vlasništvu ili koja imaju više od polovine članova u organu upravljanja, a koja obavljaju djelatnost od javnog interesa i nemaju industrijski ili komercijalni karakter;\n5) pravna lica koja za javnu nabavku koriste sredstva koja je, kao subvenciju ili garanciju, obezbijedila Crna Goraili jedinica lokalne samouprave ili drugi obveznik primjene ovog zakona.\nOrgan uprave nadležan za poslove javnih nabavki – Direkcija za javne nabavke, priprema i objavljuje listu obveznika primjene ovog zakona.\nLista obveznika primjene Zakona ažurira se najkasnije do 31. decembra svake godine.\nZakonom o standardizaciji („Službeni list RCG“, broj 13/08), uređena su načela i ciljevi standardizacije u Crnoj Gori, osnivanje, organizovanje i djelatnost organizacije za standardizaciju Crne Gore, donošenje, izdavanje i primjena crnogorskih standarda i srodnih dokumenata iz oblasti standardizacije, kao i inspekcijski nadzor nad sprovođenjem ovog zakona.\nNaznačenim Zakonom, čl. 5-9, uređena su pitanja koja se odnose na osnivanje Instituta za standardizaciju Crne Gore kao samostalne neprofitne organizacije, djelatnost Instituta, organi Instituta i sredstva za njegov rad.\nNaznačenim određenjima, popred ostalog, propisano je da se za ostvarivanje ciljeva standardizacije utvrđenih zakonom i donošenje crnogorskih standarda i srodnih dokumenata, osniva Institut za standardizaciju Crne Gore (u daljem tekstu: Institut), kao samostalna neprofitna organizacija, akt o osnivanju Instituta donosi Vlada Crne Gore, a Institut je pravno lice koje se upisuje u Centralni registar Privrednog suda. U dijelu koji se odnosi na finansiranje, decidno je određeno da se sredstva za rad Instituta obezbjeđuju prodajom standarda, srodnih dokumenata i drugih publikacija, naplatom članarine, naplatom usluga, iz budžeta Crne Gore i iz drugih izvora. Takođe, posebno je naznačeno da se sredstva iz bužeta Crne Gore obezbjeđuju za sprovođenje poslova utvrđenih godišnjim planovima za donošenje standarda i srodnih dokumenata, plaćanje članarine po osnovu članstva u međunarodnim i evropskim organizacijama za standardizaciju, sprovođenje međunarodne saradnje u ime Crne Gore a u oblasti standardizacije, kao što je predstavljanje u međunarodnim (ISO, IEC, ITU) i evropskim (CEN; CENELEC, ETSI) organizacijama za standardizaciju.\nRješenja o nadzoru nad sprovođenjem zakona sadržana su u članu 18 naznačenog zakona. Saglasno tim određenjima ovaj nadzor vrše inspekcijski organi u okviru propisanih nadležnosti. Pored ovlašćenja propisanih propisima o inspekcijskom nadzoru, inspekcijski organi, preko nadležnih inspektora, mogu uzimati uzorke proizvoda i dati ih na ispitivanje i ocjenu usaglašenosti i zahtijevati da se uklone nedopuštene oznake.\nInstitut za standardizaciji, osnovan je Odlukom o osnivanju instituta za standardizaciju („Službeni list RCG”, broj 44/05).\nZakonom o Budžetu Crne Gore za 2009 godinu, Institut za standardizaciju, utvrđen je kao posebna potrošačka jedinica (funkcionalna klasifikacija 40906).\nInstitut se, kao obveznik primjene Zakona, nalizti na Listi obveznika primjene Zakona o javnim nabavkama, koja je objavljena na internet stranici Direkcije za javne nabavke.\nSaglasno navedenom, Institut za standardizaciju Crne Gore je obveznik primjene Zakona o javnim nabavkama iz sljedećih razloga:\nOsnivan je zakonom kao kao samostalna neprofitna organizacija Crne Gore;\nAkt o osnivanju Instituta donijela je Vlada Crne Gore;\nSredstva za rad Instituta, pored ostalih izvora, utvrđuju se iz Budžeta Crne Gore i to za vršenje sljedećih poslova (od javnog interesa):\n- za sprovođenje poslova utvrđenih godišnjim planovima,\n- za donošenje standarda i srodnih dokumenata, - za plaćanje članarine po osnovu članstva u međunarodnim i evropskim organizacijama za standardizaciju, - za sprovođenje međunarodne saradnje u ime Crne Gore a u oblasti standardizacije, kao što je predstavljanje u međunarodnim (ISO, IEC, ITU) i evropskim (CEN; CENELEC, ETSI) organizacijama za standardizaciju.\nNadzor nad sprovođenjem zakona vrše inspekcijski organi u okviru propisanih nadležnosti (inspektori državnih organa).\nZakonom o Budžetu Crne Gore, Institut za standardizaciju, utvrđen je kao posebna potrošačka jedinica.\nInstitut se, kao obveznik primjene Zakona, nalazi na Listi obveznika primjene Zakona o javnim nabavkama, koja je objavljena na internet stranici Direkcije za javne nabavke.\nInstitut je obveznik primjene Zakona o javnim nabavkama u skladu sa članom 2 stav 1 tačka 1 Zakona o javnim nabavkama, kao organizacija koja je korisnik sredstava Budžeta Crne Gore, pa je obavezan da postupke javnih nabavki roba, usluga i radova sprovodi u skladu sa Zakonom o javnim nabavkama.\nMersad Mujević s.r.\nNa vrh © 2008, Direkcija za javne nabavke, sva prava zadržana. /page34462837.aspx


„Izložba je otvorena, da otvorenije ne može biti“, ovim rečima je večeras Matija Bećković otvorio grupnu izložbu radova domaćih stvaralaca, članova ULUSA i ULUPUDSA „Salon u oktobru” u Umetničkom paviljonu „Cvijeta Zuzorić” na Kalemegdanu.\nOvogodišnjom izložbom započinje se praksa organizovanog okupljanja stvaralaca iz domena likovnih i primenjenih umetnosti na ovim prostorima. Istovremenim predstavljanjem kreativnih potencijala umetnika različitih opredeljenja, ostvaruje se neposredan uvid u opšte tokove i razvoj svih vidova vizuelne umetnosti, što je i postulat izložbe „Salon u oktobru”.\n“Posmatrajući aktuelna dešavanja, činjenice su ukazale na neospornu potrebu održavanja izložbi koje bi dale mogućnost sagledavanja umetničkih pojava u polјu likovnih i primenjenih umetnosti, što je svojevremeno bila praksa”, naveo je ULUS povodom izložbe “Salon u oktobru” koju je u tom cilјu ULUS inicirao i priredio sa ULUPUDS-om.\nOvom izložbom, prema navodima organizatora, počinje praksa organizovanog okuplјanja domaćih stvaralaca iz domena likovnih i primenjenih umetnosti. Istovremenim prezentovanjem kreativnih potencijala umetnika različitih primarnih opredelјenja, koja su u osnovi srodna, ostvaruje se neposredan uvid u opšte tokove i razvoj svih vidova vizuelne umetnosti, što je i postulat izložbe “Salon u oktobru”.\nIzložeba obuhvata 135 radova od ukupno 108 umetnika nastalih u poslednje dve godine, koji do sada nisu izlagani, a odabrani su među radovima više od 150 umetnika koji su se prijavili na konkurs.\nOve godine se, inače, ne održava Oktobarski salon, koji je odlukom Skupštine grada Beograda transformisan 2014. u bijenalnu manifestaciju, koja je zadržala međunarodni karakter. Naredni, 57. Oktobarski salon biće održan 2018. godine, a umetnički direktori su Gunar Kvaran i Danijel Kvaran, koji su osmislili izložbu na temu “Lepota kakofonije”.\nŽiri za izbor nagrada je radio u sastavu Matija Bećković, akademik, predsednik žirija, članovi Miroslav Lazović, predsednik UO ULUS-a, Bojan Kovačević, predsednik ULUPUDS-a, zatim istoričari umetnosti Gordana Biba Marković, Sava Stepanov i Julka Marinković.\nVelika nagrada za oblast likovnih umetnosti dodeljena je Sretku Divljanu i Mariji Knežević, Velika nagrada za oblast primenjenih umetnosti dodeljena je Branimiru Karanoviću i Desimiru Deniću, a pohvala je pripala Jovanu Jeliću.\nIzložba traje do 30. oktobra.\nNeke od izloženih radova možete pogledati u našoj foto – galeriji.\nTagoviCvejata izlozba Salon u oktobru ULUPUDS ULUS Zuzorić\nNovi roman Vide Ognjenović: O mehanizmima hajke i javnog progona


I Abazović bi pošao na Cetinje bez obezbjeđenja, osjeća se "lijepo i komotno" na svakom mjestu - indeksonline.me\nHome Politika I Abazović bi pošao na Cetinje bez obezbjeđenja, osjeća se “lijepo i...\nI Abazović bi pošao na Cetinje bez obezbjeđenja, osjeća se “lijepo i komotno” na svakom mjestu\nPotpredsjednik Vlade Dritan Abazović kazao je da ustoličenje mitropolita crnogorsko-primorskog Joanikija treba da se desi 4. septembra, ističući da nije još dobio poziv za prisustvo ovom događaju. Kao i premijer Zdravko Krivokapić, ističe da mu nikakvo obezbjeđenje neće trebati prilikom dolaska na Cetinje, poručujući da se osjeća lijepo i komotno na svakom mjestu.\n“Razumijem da u Crnoj Gori postoje brojni ljudi, politički subjekti i određeni centri moći koji žele svaku situaciju iskoriste da dodatno polatizuju društvo i elektrizuju atmosferu, možda i izazovu inicidente. Ali ova država mora garantovati bezbjednost svih građana i obezbijediti vjerske slobode. Crna Gora je dobila novog mitropolita, proces ustoličenja mora da se desi. Ne ulazim u vjerski kontekst, ali govorim u ime Vlade da će država učiniti sve da taj događaj protekne mirno i pozivam sve građane da događaj protekne mirno i dostojanstveno. Vjerujem da će to tako biti”, istakao je Abazović, odgovarajući na pitanje novinara nakon konferencije za medije Savjeta za borbu protiv korupcije.\nKomentarišući izjavu premijera Zdravka Krivokapića da popis najvjerovatnije neće biti održan ove godine, Abazović kaže da nema uslova da se to desi.\n“Nema tehničkih uslova da se popis održi do kraja ove godine. Što se tiče reakcije Demokratskog fronta, njima nije prvi put da upućuju takve poruke, pa ne bih komentarisao”, dodao je Abazović.\nNa pitanje kako komentariše to sto je premijer Zdravko Krivokapić indirektno najavio osnivanje partije, Abazović odgovara da bi to srušilo koncept ekspertske Vlade.\n“Svi imamo ustavno pravo da se udružujemo, pa i politički i to pravo ne može da se uskrati, pa ni premijeru. Ono što sam najavljivao jeste, ukoliko bude osnovao stranku, to ruši koncept ekspertske Vlade. Imaćemo novi politički momenat”, naglasio je on.\nNa pitanje kako komentariše nastavak nelegalne gradnje predsjednika Opštine Budva Marka Carevića, Abazović je rekao da on mora da bude svjestan radnji koje preduzima.\n“Ako je ovo besudna zemlja sad, ne znači da će za određeni vremenski period biti ovako. Da ne bude da nije upozoravan on, ili bilo ko drugi, takve aktivnosti moraju da imaju određenu posljedicu”, istakao je Abazović.\nPrema njegovim riječima, državne institucije su neažurne u rješavanja ovih slučajeva.


www.025.rs / lekar\nNa današnji dan 1632. godine – Rođen je engleski filozof Džon Lok jedan od utemeljivača empirizma i liberalističke filozofije, čije je delo presudno uticalo na razvoj evropske filozofske i društveno-političke misli\nDžon Lok bio je engleski filozof i lekar, koji se smatrao jednim od najuticajnijih prosvetljenih mislioca…\nNa današnji dan 1851. godine – Rođen je srpski pisac i lekar Laza Lazarević\nLazar – Laza K. Lazarević je bio srpski književnik i lekar. Po njemu je dobila ime…\nJosif Pančić je bio prvi predsednik Srpske kraljevske akademije, lekar i botaničar. Njegovo najznačajnije otkriće je…\nNa današnji dan 1503. godine, rođen je francuski astrolog, lekar i najpoznatiji prorok u istoriji, Mišel de Notr-Dam, poznatiji kao Nostradamus\nRođen je u Sent Remi de Provans u Francuskoj pokrajini Provansa, a prezime Notr Dam upućuje na mesto…\nNa današnji dan 1939. godine – Umro je austrijski psihijatar Sigmund Frojd, osnivač psihoanalize, posebno zaslužan za istraživanja podsvesne psihe i njene povezanosti sa seksualnim nagonom\nSigmund Frojd je bio austrijski lekar i psiholog. Bio je jedan od onih ljudi koji su…\nNa današnji dan 1856. – Rođen Sigmund Frojd, austrijski lekar i psihijatar, osnivač psihoanalize\nLekar zaražen korona virusom na Tviteru svakodnevno izveštava o svojim simptomima, i evo kako izgleda borba…\nBrz tempo života u savremenom svetu dovodi do toga da smo često pod stresom jer ne…


Izgledna gradnja novog objekta Doma zdravlja Bihać | Krajina.BA\nVlada Federacije Bosne i Hercegovine već je za ovu namjenu izdvojila tri miliona KM\n– Na osnovu stručne analize o stabilnosti, statičkoj funkcionalnosti i svim drugim građevinskim i sigurnosnim aspektima postojećeg – oštećenog objekta Doma zdravlja Bihać, došli smo do zajedničkog zaključka da je najisplativije graditi novu zgradu. Međutim, jasno je da smo prvo morali stvoriti sve pretpostavke i preduslove za kompletan proces, koje se odnose na financijsku konstrukciju, lokaciju gradnje, te odrediti dinamiku pripremnih i građevinskih radova, odnosno ko će to sve voditi i nadgledati – izjavio je ministar Halkić.\n– Nova zgrada veličine otprilike 5.000 kvadratnih metara najvjerovatnije će se graditi na zemljištu iza postojećeg, oštećenog objekta. Riječ je o nekih desetak dunuma zemljišta, koje je i katastarski i gruntovno u vlasništvu našeg Doma zdravlja – riječi su direktora Doma zdravlja u Bihaću Ademira Jusufagića.\nPrethodni članakSutra Krajiški derbi- Krajina: Krajišnik igraju na stadionu FK Krajina Cazin\nNaredni članakEvo ko najviše zapošljava u FBiH- pogledajte top 10 najvećih poslodavaca


Sa novom Direktivom EU, koja je stupila na snagu, i po kojoj one moraju da uvedu te promene sledeće godine, banke će imati odličnu šansu da još više učine za svoju poziciju na tržištu, izjavio je u intervjuu za naš portal Pavle Ljujić, direktor kompanije „Paneleven“ i osnivač xCEEd-a.\nDrugi put ste organizovali Međunarodnu konferenciju o digitalnoj transformaciji i inovacijama u finansijskom sektoru "xCEEd“. Koliko su inovacije zastupljene u srpskom finansijskom sektoru?\nMislim da su zastupljene u dosta velikoj meri gledano s tačke regiona. Ovo je regionalna konferencija, koja obuhvata zemlje centralne i jugoistočne Evrope i naravno da vidimo neke razlike između zemalja koje su stvarno prihvatile inovacije i onih koje ih odbijaju. Ali ne bih rekao da se to odnosi samo na centralnu i jugoistočnu Evropu nego i na celu Evropu. Naime, i u EU postoje razlike, pa je tako Italija digitalno totalno neobrađena, dok je Slovenija otišla u potpuno drugi ekstrem. Mislim da je Srbija tačno tamo gde treba da bude sa svojim inovacijama. Svaka banka pokušava da bude inovativna na svoj način. Kod nas većina banaka su strane banke tako da one moraju do neke mere da prate i stvari o kojima centrale odlučuju. Ipak, mislim da su sve, neke malo više od drugih, prihvatile transformaciju i digitalizaciju kao nešto što mora da se desi. I imaju jako lepih i zanimljivih rešenja, štaviše imaju neka rešenja koja na Zapadu ne postoje. Stoga smatram da smo na vrlo dobrom putu, gledajući region, a onda i ostatak sveta.\nGde je napredak najvidljivijikad je reč o Srbiji? Koji su to proizvodi, usluge? Gde je Srbija s aspekta primene?\nJa sam pre godinu dana video, neću da kažem ime banke, da je izbacila rešenje za slikanje čeka i automatsku naplatu čeka, što je jedan jako zanimljiv način rešavanja realnog problema. Ne mora da se ide do filijale da se podnosi čak, pa da se čeka novac, nego je ceo proces automatizovan. To je samo jedan od primera kako može da se olakša potrošačima njihov odnos sa bankom. Bilo koje rešenje koje bankarstvo čini jeftinijim, bržim i lakšim za upotrebu, biće prihvaćeno od strane potrošača i to je ono što banke žele. U Srbiji ima mnogo banaka u odnosu na broj stanovnika i platežnu moć. Znači veliki broj banaka bori se za mali broj ljudi i onda imamo 4-5 onih u vrhu, koje drže veći deo tržišta. Mislim da ćemo da vidimo mnogo agregacije tržišta, jer će se spajati različiti entiteti. Već je počelo i to je po meni zdravo, jer je nemoguće da se ovaj broj banaka održi. A što se tiče proizvoda, većina banaka ima svoje mobilne aplikacije, mobilno plaćanje. NBS sada sprovodi instant payments, odnosno formirala je radnu grupu za to, što je odličan potez. Sada ćemo da vidimo rapidno izbacivanje nove tehnologije od strane banaka.\nKako vidite opstanak banaka u konkurenciji sa fintech kompanijama, koje primenjuju nove tehnologije?\nOvo je zanimljivo pitanje zato što banke postoje oko 300 godina i prošle su kroz različite transformacije, tako da one neće nestati. S druge strane, imate primer kompanije „Kodak“, koja nije htela da se promeni i onda je nestala. Mislim da će sa novom Direktivom EU, koja je stupila na snagu, i po kojoj one moraju da uvedu te promene sledeće godine, banke imati odličnu šansu da još više učine za svoju poziciju na tržištu. Tehnologija je super, ali su po meni mnogo bitniji resursi, kadar, koji ima banka i biznis model. Ako se firma bazira samo na tehnologiji, po meni ona nema dugoročni uspeh. Tehnologija se primenjuje da reši problem -business case, koji je postavljen.\nNa konferenciji su učestvovali ključni inovatori i lideri u FinTech industriji iz 11 zemalja. Koja je zemlja najdalje otišla u razvoju inovacija u finansijskom sektoru?\nU Evropi to je Velika Britanija, odnosno, London definitivno. On je sebe postavio kao finansijski centar u Evropi i što tiče fintech-a i sveta. Najinovativnije firme se tamo rađaju. U Nemačkoj jedna od najpopularnijih banaka je nova Bank N26. Skandinavske zemlje, takođe, mnogo rade na tehnologiji i mislim da su se već dogovorili kada će da izbace keš iz upotrebe. Što se tiče regiona, tu dominiraju Slovenija i Poljska. Kad je reč o Poljskoj, imaju veliko tržište i dobar odnos sa EU, zbog čega je kod njih najlakše stvarati inovacije. Najranije su krenuli, prvi od svih. Najlakše je naći novac za otvaranje neke startup firme, jer ljudi hoće da investiraju tamo gde postoji masovno tržište. Ako napravite proizvod, koji može da se plasira na tržištu sa 50 miliona ljudi, investitori će pre da daju novac nego za firmu u Srbiji gde imate nešto više od 6 miliona ljudi sa prosečnom platom od 350 evra. Mi ovde moramo da budemo super inovativni da bismo bili u sličnoj poziciji kao Poljaci, ne zato što nam fali ideja ili nemamo mogućnosti da nešto smislimo nego zato što je tržište takvo da nemamo biznis model. Poljaci su među prvima pokrenuli i upotrebu blokčejna i PSD2, a Poljska asocijacija banaka je napravila svoje standarde. I NBS je sebi postavila cilj da pusti instant payments i pre nego što EU to traži što je veliki cilj. To je regulator u akciji, koji želi da učini bankarstvo jeftinije za građane, bili oni pravni ili privatni subjekti.\nOvo je prva konferencija na planeti koja je napravila svoju kriptovalutu na otvorenom blokčejnu. Šta to konkretno znači?\nImate otvorene i zatvorene blokčejn sisteme. Otvoreni blokčejn su bitcoin, ethereum i tako dalje. Zatvoreni blokčejn je nešto što ljudi iz tog sveta ne smatraju da je pravi blokčejn zato što je ako je zatvoren znači da postoji način kontrole nad njim. A poenta blokčejna je na nema kontrole nego da svi na mreži mogu da ga kontrolišu, odnosno da nema jedne partije koja sve kontroliše. Mi smo iskoristili Ethereum mrežu zato što nam je bilo najlakše da plasiramo našu kriptovalutu na tom blokčejnu. Hteli smo da pokažemo ljudima otvoreni blokčejn da svako može da pogleda svoju transakciju i da je verifikuje. Ova kriptovaluta je jedan eksperiment, koji smo mi napravili da bi smanjili apstraktnost koja asocira na kriptovalute pogotovo u ovom regionu. Pošto u ovom regionu ima dosta skepticizma što se tiče kriptovaluta, nekih opravdanih, nekih neopravdanih, mi smo barem za ovaj “neopravdani“ hteli da pokaženo kako to radi, da bi im to približili. Činjenica da je to digitalno i da ne može fizički da se pipne, čini ljude malo nekomfornim, ali opet kad gledate novac, osim gotovine, sve je upravo digitalni novac koji ide s jednog na drugi račun. Novac je nevidljiv dok ga ne podignete, samo znate da kad predate karticu ili neki drugi instrument da je nešto plaćeno ako imate dovoljno novca na računu. Po tom sistemu funkcioniše i digitalni novac u kriptovarijanti.\nOno što je kod kriptovaluta važno je kome one trebaju i ko ih prihvata? Sada imamo 3.000 kriptovaluta u poređenju sa 150 konvertibilnih valuta od kojih su 4 – 5 jakih. Ko će da koristi 3.000 valuta? Kriptovaluta nema vrednost ako je ljudi ne koriste ili ne čuvaju tako da je to glavna razlika. Regulatori ako se umešaju onda se izbacuje demokratizacija, ali s druge strane, ako se ne umešaju one nikada neće dobiti svoju masovnost, zato što običan narod, mada ne volim taj izraz, želi da zna da postoji neka kontrola da imaju nekog da pozovu ako je potrebno. Sada vaš kriptonovčanik predstavlja nekoliko brojeva i to je sve i ako ja dođem do tog broja na bilo koji način, imam sve podatke i kompletan pristup vašem novčaniku. Ako vi pogrešite prilikom slanja para za jedan broj - nema povratka, vi ste poslali novac nekom drugom i nema koga da zovete. Takođe, ako držite svoj novčanik kod neke menjačnice i njih hakuju kome možete da se žalite? Ljudi žele sigurnost. I banke mogu da hakuju i to vrlo lako, ali banke imaju osiguranje i one su pokrivene. Ako ste pogrešili možete da zovete banku i vratite nivac, ako izgubite karticu daju vam novu, a ako izgubite broj kriptonovčanika - nestao je zauvek.\nInače, reč je o kriptovaluti "xCEEdium". Zašto je paritet 1,2 evra za jedan „xCEEdium“?\nMoram to da objasnim. Napravili smo našu prodavnicu specijalno za konferenciju. Mi smo znali koliko nas je koštala prodavnica i aktikli u njoj i onda smo razmišljali koliko ljudi treba da se potrude da sakupe određeni broj „xCEEdium“-a da bi kupili taj artikal. Znači ako je bilo 1,2 evra to je možda koliko „xCCEdium“-a treba da bude prema ceni artikla, uopšte nije realna vrednost, već samo da vidimo da li ljudi mogu da zarade kroz sve akcije koje imaju. Veoma sam ponosan i drago mi je da su učesnici konferencije to prihvatili. To je bila na neki način igra i jedan eksperiment da ljudi postanu interaktivni da se druže i da zbog toga budu nagrađeni. Nismo bili sigurni da li će to hteti i malo smo se i plašili da smo naručili previše robe, a onda je roba nestala što nismo očekivali. Zbog toga smo otvorili online shop da naručeno dobiju na kućnu adresu. Sva očekivanja su premašena i mislim da im je bilo zanimljivo i da su shvatili kako je lako baratati sa kriptovalitama. Zadovoljan sam što je „xCEEdium“ ostvario svoj cilj, što znači da je ideja bila dobra.\nDok stručnjaci vide primenu blokčejn tehnologije u mnogim oblastima, za kroptovalute postoje različiti stavovi. Jedni smatraju da je to budućnost finansijskog sistema, a drugi da je reč o prevari. Šta zaista možemo očekivati u budućnosti?\nTreba biti obazriv zato što su ljudi videli koliko para donose kriptovalute, odnosno koliko možete da izvučete. Pojavila se ljudska pohlepa: kupio sam bitkon za jedan dolar, pa sad vredi 10.000 dolara, a sledećeg trenutka i 20.000 dolara i onda idu na sve varijante kriptovaluta i pokušavaju da kupe kad je jeftino misleći da će svaka da dođe do te totalno nerealne cene. Naravno da tržište to oseti i krene da izbacuje stvari, kao što je beskoristan koin, tako se zove i to je kriptovaluta koja je uzela 18 miliona dolara. To je učinila želja da kupite za malo i prodate za mnogo, tako da ne bih rekao da je prevara. Blokčejn tehnologija nije prevara, jer rešava mnogo problema.


By Nezavisen Vesnik / Објављено на: July 15, 2019\nNakon pobede Nove demokratije na parlamentarnim izborima u Grčkoj, glavna vest u Makedoniji bila je nova grčka vlada, ali i sumnja da političke promene u našem južnom susedu mogu značiti oštar zaokret u desno u odnosu na Prespanski sporazum, koji bi posledično značio ugrožavanje naših evroatlantskih, ili u ovom slučaju najverovatnije samo evropskih ambicija. Svi se pitamo šta možemo očekivati od Mitsotakisa. Političar koji je bio jedan od najglasnijih protivnika Prespanskog sporazuma, nazivajući ga izdajom interesa Grčke, štetnim sporazumom koji ne sme biti potpisan i ratifikovan, sada ima apsolutnu većinu u grčkom parlamentu i realno je u poziciji da učini nešto po ovom pitanju. Stoga je prilično realna zabrinutost u Makedoniji da li će nova grčka vlada imati novi odnos sa našom zemljom i naše novouspostavljeno prijateljstvo s Grčkom.\nJednostavan odgovor je – ne. Uz malo više domaće drame, sa malo složenijom implementacijom i tumačenjem onoga što je u njoj napisano, Prespanski sporazum će ostati. Evroatlantska integracija Severne Makedonije će se nastaviti. Prijateljstvo će se održati. Ono što će se najverovatnije promeniti je klima i ton u kojem komuniciramo, kao i tolerancija prema nekim pitanjima. To bi na kraju moglo biti dobro za nas.\nEvo zašto mislim da je gotovo nemoguće komplikovati paket iz Prespe. Prvo, ako oduzmemo kućnu retoriku iz jednačine, geostrateški interes Grčke je, u stvari, da se region što brže razvije i integriše u EU. To bi obezbedilo dodatnu stabilnost, bezbednost, otvorilo bi nova izvozna tržišta i nove mogućnosti za grčke investicije. Dakle, pravi interes grčke spoljne politike je paket postignut u Prespi, koji treba ne samo da se održi, nego i da se ubrza. U ovom paketu Grčka je zainteresovana za bržu stabilizaciju regiona, kako bi napredovala a ne ostala siva zona u EU integracijama. Ovaj interes nema nikakve veze sa trenutnom politikom, domaćom retorikom ili željama političkih elita, ali je konstanta, tako da ne verujem da bi Mitsotakis učinio bilo šta da ugrozi pravi geostrateški interes svoje zemlje.\nDrugo, Mitsotakis ima mnogo veće i urgentnije izazove nego problematizaciju sporazuma o imenu. On dolazi na vlast u vreme kada Grčka izlazi iz mera štednje, tako da će očekivanja biti visoka. Građani Grčke očekuju trenutni bum u privredi, zaposleni u javnim institucijama očekuju povećanje beneficija, biznis očekuje rast BDP-a, a građani očekuju smanjenje poreza. Sve ovo mora da se odvija pod budnim okom međunarodnih zajmodavaca, koji očekuju intenzivniji ekonomski rast bez rasipanja, sa relativno jakom finansijskom disciplinom i relativno velikim budžetskim deficitima. Štaviše, pitanje imena više nije vruća tema u grčkoj javnosti, što mobiliše veliki broj birača na bitan način. Dakle, ne bi imao mnogo toga da dobije, ali bilo bi mnogo toga da se izgubi ako bi odlučio da se bavi nacionalnim romantizmom, a ne ekonomijom.\nTreće, voz koji je nosio Prespanski sporazum i dobrosusedske odnose već je otišao, a politički trošak revizije može biti ogroman. Mitsotakis će, u slučaju da želi problematizovati ovaj paket, morati ići protiv cele međunarodne zajednice, koja je već proglasila sporazum ogromnim uspehom, “odličnim primerom dobrosusedstva”, i nominovala lidere koji su postigli ovaj dogovor, za Nobelovu nagradu za mir. Iz ove pozicije, jednostrana revizija ovog paketa značila bi sukob sa mnogo ozbiljnijim međunarodnim interesima i snagama, a Mitsotakis lično, a delom i Grčka, ponovo bi vratili sliku o „lošem dečku“, od koga su se jedva spasili pomoću mera štednje, i uz pomoć ovog sporazuma. Prema tome, ne verujem da bi bilo koja politička elita u Grčkoj želela da se ponovo stavi u tu situaciju i da bude meta međunarodne zajednice zbog neodgovornog ponašanja.\nČetvrto, ove pozicije Mitsotakisu savršeno odgovaraju – neko drugi je potpisao sporazum i ta osoba će biti politički „krivac“ za nanetu štetu, dok će Mitsotakis samo izvući koristi od toga. Osim toga, kad god postoji potreba, uz relativno benignu domaću mini-dramu o štetnosti ugovora i ugroženim nacionalnim interesima, može se defokusirati iz domaćih problema. Dakle, doći ćemo u klasičnu balkansku političku školu: oni će vikati i vikati kod kuće, ali će napolju biti kao mačići; kod kuće će biti puno busanja i mini-drama, dok će spolja biti biti pune saradnje i politike “zatvori oči i nosi”, i sporazum će se primeniti glatko što je više moguće.\nPeto, jedina kategorija u kojoj očekujem pooštravanje pozicija je implementacija sporazuma i tumačenje njegovih još otvorenih pitanja, za koje ne mislim da je nužno loša pozicija za našu zemlju. Mislim da je za obe strane zdravo da nema kašnjenja u sprovođenju sporazuma. Imamo delove sporazuma koji se ne provode, što ostavlja samo neobrađenu ranu, i zato mislim da će nas takav diplomatski pritisak zapravo odgurati preko obale, naterati nas da ga završimo i posvetimo se sledećem izazovu, što je svakako korisno. Isto važi i za Grčku, koja bi se trebala suočiti s tim pitanjem što je pre moguće. Dakle, što je brže i strože, to je bolje za svakoga – otvorena pitanja na Balkanu vremenom ne nestaju, a ipak bujaju u divljim korovima, koji se nikada ne može iskoreniti.\nStavovi izneseni u ovom članku su lični stavovi autora i ne predstavljaju uređivačku politiku Nezavisen Vesnika.


I migranti zaobilaze Brčko distrikt BiH | Brčanski Forum\nI migranti zaobilaze Brčko distrikt BiH\nTerenski centar u Brčkom Službe za poslove sa strancima je u ovoj godini zabilježio manji broj migranata na području Brčko distrikta u odnosu na predhodne godine. Slična situacija je i u ostatku BiH, a nadležni vjeruju da je takvo stanje prouzrokovano pojačanim kontroloma na granicama uvedenim zbog pogoršanja epidemiološke situacije.\n„Za pet mjeseci ove godine ukupno devet migranata je zatečeno na području Distrikta što je daleko manje od prošle godine kada ih je bilo 96“, istakao je Jovan Stojičić, šef Terenskog centra Brčko.\nStojičić je istakao da bi je jedan od razloga za smanjenje broja migranata u BIH mogle biti i pojačane kontrole na granicama usljed pandemije korona virusa.\nOn je još dodao da je od nedavno Služba za poslove sa strancima i njen terenski ured u Brčkom premješten u novu zgradu Policije distrikta što će omogućiti bolju saradnju i koordinaciju policijskih i drugih službi po pitanju rješavanja problema migranata jer se sad sve ove institucije nalaze na jednom mjestu.


Vučić: Izbori u Srbiji 2020. godine, nadam se da niko ne misli da će nasiljem uzeti vlast - Knjaževačke novine\nVučić: Izbori u Srbiji 2020. godine, nadam se da niko ne misli da će nasiljem uzeti vlast\nDobro došli » Vučić: Izbori u Srbiji 2020. godine, nadam se da niko ne misli da će nasiljem uzeti vlast\nPredsednik Srbije Aleksandar Vučić poručio je danas da će izbori u Srbiji biti održani 2020. i da se nada da niko ne misli da će nasiljem moći da uzme vlast. Vučić je, uoči učešća na interreligijskoj konferenciji u Astani, govorio i o razgraničenju, osvrnup se na zaključke Evropskog parlamenta, a prokomentarisao je i ishod izbora u BiH.\nVučić, koji boravi u poseti Kazahstanu, rekao je novinarima, povodom intervjua Siniše Kovačevića, koji je izjavio da očekuje skoru promenu vlasti u Srbiji, da je on u pravu što je rekao da se narod nikada nije radovao jarmu i tamnici i zato su oni koji su ga prvo opljačkali, ojadili i tamničili, u dubokoj opoziciji.\n„Izbori su 2020. Nadam se da niko ne misli da će nasiljem da uzme vlast. Imaće lokalne izbore, pa prvo tamo neka pobede ubedljivo kao u Majdanpeku, a onda 2020. na izborima. Ti koji su tamničili narod nikoga neće pobediti. Malo je Kovačević pobrkao lončiće, i nije shvatio ko je stavljao jaram oko vrata narodu, istakao je Vučić.\n„Za šta da se bore, za dugove RTB, zatvaratanje želežare, nula fabrika u Nišu. Da izlaze na ulice da nekog biju. Da bi neko mogao ponovo da nam vrati ‘Velikog brata’, da zarađuje pare, a ostavi špriceve i pacove u Pionirskom parku. Pet meseci, nervozni što su ubedljivo izgubili izbore, svakoga dana od 100 do 8.500, kada je bio maksimum, a što je bilo predstavljeno kao 100.000 do 800.000 ljudi, izvodili su na ulice. U to vreme kada su pretili svakog dana, i sa RTS koji držali proteste protiv diktature, a diktatura je bila u tome što smo ćutali i pustili ih da se sami sklone, ponašaju kako hoće. Nisam podlegao pritiscima iz sopstvene stranke i inostranstva“, naveo je Vučić.\n„Nikoga tada nisam hteo da primim na razgovore, jer zašto bi ih primio da mi objašnjavaju da treba da postavljam Sašu Jankovića za premijera, Jeremića, svetskog putnika koji nam soli pamet svakog dana, ali nikako da odgovor odakle i zašto 200.000 evra iz jedne strane ambasade, odakle još pet miliona evra od pohapšenih u svetskom skandalu na računu. Ccekam da se još malo rasplaču ovi sa RTS i da odu na neku zajednickcu konferenciju za štampu“, rekao je on.\n„Veći broj protiv razgraničenja, to vidim i u svojoj stranci“\nVučić istakao je danas u Astani, povodom istraživanja CESID da je 44 odsto građana Srbije protiv razgraničenja, da treba imati u vidu šta promene u svetu realno menjaju na terenu.\n„Obično ne komentarišem istraživanja. Šta to znači 44 odsto ljudi je protiv razgraničenja? Jel to znači da je 44 odsto za nezavisno KiM u celini, takvih svakako ima 8-12 odsto građana, ili svi misle da je Kačanik srpski, ili su svi strpani u isti koš, upitao je Vučić.\n„Najveći deo ljudi u mojoj stranci misli da ne treba da se dogovaramo, da će vreme da dođe, da ćemo da dočekamo nešto što će da nam se desi kao božja pomoć. Ne znamo šta, ali nešto će da se desi“, rekao je on.\n„Pitao bih šta te promene realno menjaju na terenu. Kažu napreduju naši Rusi i Kinezi. Imamo divne odnose sa Rusijom, Kinom, ali kakve to veze ima sa Kačanikom, šta ćemo da radimo kada napadnu naš narod na severu Kosova. Da 500 puta zovem Jensa Stoltenberga, jer ako bismo ušli na sever, NATO bi to protumačio napadom i imali bi sukob sa tom vojnom alijansom“, podvukao je predsednik Srbije.\n„Ja sam odlično razumeo volju građana, da smo i kada ne razumemo nešto, uvek protiv. Shvatio sam da su ljudi protiv, ali sam mislio da je procenat mnogo veći, 75 odsto“, rekao je Vučić, dodajući da su protiv nečeg za šta ni ne znaju šta je.\n„Bolje pregovarati 100 godina, nego jedan dan ratovati“\nVučić je naglasio da je bitno pozivati na mir, jer je uvek bolje pregovarati 100 godina nego jedan dan ratovati.\nVučić je, uoči učešća na interreligijskoj konferenciji u Astani, rekao novinarima da predsednik Kazahstana Nursultan Nazarbajev šesti put organizuje ovaj skup kako bi dao doprinos približavanju stavova različiti tradicionalnih crkava i dao priliku da političari u svetu, makar to zvučalo poznato, ponovo pozovu ljude na mir i razmisle da li postoji veća vrednost od toga.\n„Nije slučajno što je na ovom skupu govorio Šimon Perez i mnogi drugi koji su zaslužili oreol stvarnih mirotvoraca. Bolje je 100 godina pregovarati nego jedan dan ratovati“, naglasio je predsednik Srbije.\nVučić je istakao da je potrebno da vernici tradicionalnih religija razumeju da svi imaju jednog Boga, veruju u slične stvari i imaju iste vrednosti.\n„Ovo je dobra prilika da ljudi iz različitih krajeva sveta dođu da pokušaju da razmenjujući stavove utiču na to da imamo racionalnije odnose u svetu, da prosto mir bude taj koji će da prevlada. Počastvovan što u ime Srbije mogu da prisustvujem skupu i kažem nekoliki reči“, kazao je Vučić.\nUčešćem na ovoj konferenciji predsednik Vučić završiće dvodnevnu posetu Astani, u koju je doputovao na poziv kazahstanskog predsednika.\n„Evropski parlament može da zaključuje šta želi“\nPovodom pominjanja u Evropskom parlamentu mogućnosti rešenja za Kosovo razgraničenjem, Vučić je poručio da oni mogu da zaključuju šta žele, a da je naše da štitimo naš interes.\n„Ne znam kakve to veze ima sa njima, ali dobro. Ima veze sa svima u svetu, najmanje sa Srbima i Albancima. Njih niko ne treba da pita. To nema veze sa realnošću. Pogledajte šta se zbiva u Prištini, u svetu. Težak period očekuje mnoge svetske sile, zbog unutrašnjih problema“, rekao je Vučić novinarima.\n„Mi ćemo da se trudimo da gradimo dobre odnose, a oni imaju ne malu glavobolju. Oni neka zaključuju šta hoće, a naše je da štitimo svoje interese“, rekao je on.\n„Ostaće zapisano da građani to nisu želeli, pa ćemo videti šta ćemo imati za 20-30 godina, da vidimo ko je bio u pravu. Moje je da poštujem volju naroda, naglasio je Vučić.\n„Biće uspešna saradnja sa novim vlastima BiH“\nPredsednik je rekao danas u Astani da je uveren da će saradnja sa novim vlastima, nakon izbora u BiH, biti uspešna.\n„Reč je o pobedama, tesnoj Džaferovića, mislim 2,9 odsto razlike, pobedama, one o kojima se najviše govori Komšića, koja je izazvala čitav buru u regionu, i pobede Dodika. To je što znam. Naš posao je da sarađujemo i Srbija će u najboljoj meri sarađivati sa BIH, sa svim članovima Predsedništva“, najavio je Vučić.\n„Kako sa Dodikom, sa kojim imamo dobru, racionalnu i uspešnu saradnju, tako ćemo i sa Šefikom Džaferovićem, kojeg poznajem, sarađivati, kao i sa Komšićem. Da li će biti uvek lako i jednostavno, neće, ali zadatak Srbije da pokuša da učini boljim odnose nego što su bili“, podvukao je Vučić.\n„Kada uđe u parlament 15 stranaka, onda niko ne zna kakve će biti koalicije, ali to je njihovo unutrašnje pitanje“, poručio je Vučić.\nPrevPrethodnaMILAN ĐOKIĆ: Mere podrške rađanju daju rezultate\nSledećaĐOKIĆ OBIŠAO BUDUĆE MESTO GRADNJE: Naselje Boševo dobija trotoarNext\nSrpska pravoslavna crkva i vernici danas obeležavaju praznik posvećen svetiteljima Kozmi i Damjanu, koji je\nNaftni derivati su za nedelju dana poskupeli za pet dinara, a očekuje se da će\nDOBRA VEST: Povećanje plata za javni sektor u decembru\nMinistar finansija Siniša Mali izjavio je večeras da će Vlada Srbije krajem meseca izaći sa


Novak i Jelena Đoković dupliraće sve donacije prikupljene povodom Novakovog 32. rođendana | Novak Djokovic Foundation\nBlog Naše priče Novak i Jelena Đoković dupliraće...\nNovak i Jelena Đoković dupliraće sve donacije prikupljene povodom Novakovog 32. rođendana\nby NDFAdmin, 5. Jun 2019.\nZahvaljujući vašim nesebičnim donacijama, za Novakovu rođendansku kampanju prikupili smo 32.000 dolara za samo 2 nedelje. Inspirisani ljubavlju i podrškom koja je pristigla iz svih delova sveta, Novak i Jelena Đoković su odlučili da dupliraju svaku vašu donaciju, i da sami doniraju dodatnih 32.000 dolara. Na ovaj način, Fondacija Novak Đoković će dobiti potrebnu podršku za otvaranje ne jednog, nego dva vrtića u Srbiji.\nSa željom da deci u Srbiji omogući bolje rano obrazovanje, Novak je posvetio svoj 32.rođendan otvaranju još jednog vrtića u Srbiji. Pozvao je svoju porodicu, prijatelje i fanove da, umesto uobičajnih poklona, doniraju Fondaciji Novak Đoković i pomognu njemu i njegovom timu da obezbede bolju budućnost za decu iz Srbije. Citirajući moćne reči hrabre devojčice Malale: ,, Jedno dete, jedan učitelj, jedna knjiga i jedna olovka mogu promeniti svet“, otvorio je svoju rođendansku kampanju i motivisao ljude da se udruže i zajedno promene svet na bolje.\nSvi smo bili zadivljeni ogromnom željom ljudi da pomognu! Već prvog dana kampanje, uspeli smo da postignemo 66% našeg cilja!\nSvaku donaciju su krasile lepe reči i iskrena želja da se deci pruži odrastanje u sigurnim sredinama. Nakon samo 2 nedelje, zajedno smo postigli naš cilj i skupili 32.000 dolara! Samo ovaj uspeh će pomoći mnogoj deci iz Srbije, poput dečaka Lazara, da uživaju u boljoj budućnosti zahvaljujući našem investiranju u njihovo kvalitetnije detinjstvo.\nZahvaljujući donacijama prikupljenim za Novakov rođendan prošle godine, Lazar iz sela Bobovo se upisao u vrtić.\nMeđutim, noć pred četvrtfinale Rolan Garosa u Parizu, Novak je izdvojio par minuta nakon svog treninga da se zahvali svima na tako prelepom rođendanskom iznenađenju. A želeo je i sam da podeli jedno iznenađenje…\nInspirisani vašom dobrotom i prelepim porukama, Novak i Jelena Đoković su odlučili da dupliraju svaku od vaših donacija, kako bismo zajedno darovali Srbiji još dva vrtića!\nHvala vam što motivišete Novaka i nas da nastavimo sa našim radom, i što nam pomažete da podignemo svest o važnosti ranog obrazovanja. Naš tim neće odustati od svoje misije sve dok ne budemo bili sigurni da smo na svaki mogući način pomogli da svako dete iz Srbije ima jednake mogućnosti da živi život iz svojih snova.


Nakupljanje zubnog kamenca predstavlja značajan zdravstveni problem kod pasa. Naslage zubnog kamenca lagano potiskuju desni, koreni zuba postaju izloženi, dolazi do pojave “džepova” u zubnom mesu, paradentoze i na kraju dolazi do ispadanja zuba. Takođe zubni kamenac sa bakterijama koje se u njemu nalaze su stalan izvor infekcije za životinju. Male rase pasa i persijske mačke su maročito sklone ovom problemu. Pored zdravstvenih problema koje ima kućni ljubimac, nakupljanje zubnog kamenca je vrlo neugodno i za samog vlasnika zbog vrlo neprijatnog mirisa koji se širi iz usta obolele životinje. Kada se jednom stvori, zubni kamenac može da se ukloni jedino stručnom intervencijom. Preporučljivo je da se kamenac skida uz pomoc ultrazvučnog aparata jer ručnim skidanjem kamenca može doći do ozbiljnog oštećenja zubne gleđi. Po skidanju kamenca vrlo je važno da se zubi ispoliraju jer se na taj način usporava proces ponovnog taloženja kamenca.\nTags: kamenac pas veterinar zubni kamenac\nPrevious Stiglo vam je štene, ovo morate znati…\nNext Nega pasa kada temperatura padne ispod nule


Španović: Sve je podređeno osvajanju svjetskog zlata | Atletika | Al Jazeera Balkans\nŠpanović: Sve je podređeno osvajanju svjetskog zlata\nKako u životu, tako ni u sportu ne postoje prečice - dug je put do uspjeha i ciljeva, istakla je Ivana Španović.\nZlatna medalja pred domaćom publikom, porodicom i prijateljima, nešto je što je izazvalo najdublju emociju i ponos, kaže ŠpanovićEPA\nNajbolja atletičarka Srbije, skakačica u dalj Ivana Španović imaće priliku da treći put zaredom osvoji zlatnu medalju na Evropskom dvoranskom prvenstvu, koje će biti održano od 1. do 3. marta u Glasgowu. Na taj način bi ponovila domet koji je ranije ostvarila jedino slavna njemačka atletičarka Heike Drechsler.\nŠpanović se ponovo takmiči poslije šestomjesečne pauze zbog povrede što je bio razlog odustajanja od nastupa u finalu prošlogodišnjeg Evropskog prvenstva u Berlinu.\nU Intervjuu govori kako je u ovoj godini sve podredila osvajanju naslova svjetske prvakinje na prvenstvu u Dohi. Zlato je jedna od medalja koja nedostaje sjajnoj 28-godišnjoj atletičarki, rođenoj u Zrenjaninu, u bogatoj kolekciji osvojenih odličja na međunarodnim takmičenjima. Osvajačica je titule evropske šampionke 2016. u skoku u dalj iz Amsterdama, srebra sa EP-a dvije godine ranije u Zurichu, bronzanih medalja sa Olimpijskih igara 2016. u Rio de Janeiru i na svjetskim prvenstvima 2013. u Moskvi, te 2015. u Pekingu. Prošle godine postala je svjetska šampionka u dvorani i osvojila zlatnu medalju na Mediteranskim igrama. Španović je dvostruka pobjednica Dijamantske lige za 2016. i 2017. godine.\nMeđu brojnim nagradama vrijedi pomenuti da je članica Atletskog kluba Vojvodina iz Novog Sada dva puta izabrana za najbolju atletičarku Balkana i takođe je u dva navrata proglašena najboljom sportistkinjom Srbije u izboru Olimpijskog komiteta te države.\nOna je govorila o cilju na dvoranskom EP-u, rivalkama u skoku u dalj, Svjetskom prvenstvu u Dohi, osvajanju zlatne medalje na prošlogodišnjem dvoranskom SP-u, eventualnom obaranju svjetskog dvoranskog rekorda i najdražoj zlatnoj medalji u dosadašnjoj karijeri.\nNadate li se trećem uzastopnom naslovu evropske dvoranske prvakinje u skoku u dalj?\n- Veliki je izazov boriti se i približiti se rezultatskom podvigu Heike Drechsler, jedine skakačice u dalj koja je uspela da ostvari tri uzastopne pobede na dvoranskim evropskim prvenstvima. To je moja motivacija u ovogodišnjoj zimskoj sezoni. Svesna sam veličine zadatka i zahvalna Bogu što sam zdrava i činim sve da se u Glasgowu pojavim maksimalno spremna.\nJeste li prva favoritkinja budući da branite zlatnu medalju sa dvoranskog EP-a 2017. ili tu ulogu prepuštate nekom drugom?\n- Jasno je da se tamo pojavljujem kao branilac titule sa prethodnog prvenstva. Fokus je uvek da budem najspremnija kada je najpotrebnije. Stoga me neće poremetiti ako se ne pojavim u Škotskoj sa trenutno najboljim rezultatom sezone. Prioriteti se uvek znaju i od njih ne odstupamo.\nJeste li zadovoljni trećim mjestom na otvaranju sezone na ISTAF mitingu u Berlinu?\n- Iskreno sam presrećna što se ponovo takmičim posle šest meseci i vrlo ozbiljne povrede. Mom telu je bilo potrebno vreme da se odmori i regeneriše, pa sada preostaje da vratim takmičarski ritam i osećaj. Jako sam zadovoljna što sam ostvarila svih šest skokova. Time sam ozvaničila povratak na stazu i početak sezone u kojoj me očekuju velika iskušenja.\nKo će biti rivalke za osvajanje medalje na dvoranskom EP-u u Glasgowu?\n- Rivalke će biti domaće takmičarke - Britanke Lorraine Ugen, koja brani srebro iz 2017. godine, i Jazmin Sawyers jer ona može dobro skočiti, te Nemica Malaika Mihambo, koja je na mitingu u Berlinu ostvarila veliki lični rekord od 6.99 metara. Osim toga, uvek neko može iznenaditi. Sezona je kratka i samim tim može se desiti da neko neplanski ostvari izvanredan nastup. Moje je da se fokusiram na pripreme i tamo pojavim na nivou na kojem sam uvek bila na velikim takmičenjima.\nKako i gdje se odvijaju pripreme?\n- Ove zime smo se pripremali u Novom Sadu. Sezona u dvorani je kratka. Imamo sve uslove da kvalitetno treniramo kod kuće kako bi što bolje dočekala nastupe na mitinzima i predstojećem dvoranskom EP-u u Glasgowu.\nKoji je cilj na Svjetskom atletskom prvenstvu koje će biti održano od 28. septembra do 6. oktobra u katarskoj Dohi?\n- Jedini cilj je osvajanje zlatne medalje. Doha je apsolutni pik ove 2019. i sve je podređeno tome. Pre dve godine splet nesrećnih okolnosti uticao je da izgubim svetsko zlato i ostanem bez medalje. Zbog toga sada imam dodatnu inspiraciju da skočim najduže i popnem se na svetski tron.\nDa li ste očekivali osvajanje zlata na dvoranskom SP-u u Birminghamu?\n- Bilo je samo pitanje vremena kada će se to desiti. Posle povreda, malera i pehova dočekala sam i prvo dvoransko svetsko zlato, što me obradovalo. Ispunila sam još jedan san, ali i dobila ogroman elan i želju da postignem još bolje rezultate u narednom periodu.\nRazmišljate li o postizanju svjetskog dvoranskog rekorda pošto je najduži skok 7.24 metara samo 13 cm slabiji od svjetskog rekorda Drechsler iz 1988?\n- O tom dvoranskom svetskom rekordu razmišljam kao o krajnjem cilju. Dovoljno sam se približila da smatram da je taj cilj realan za ostvarenje. Međutim, potrebno je mnogo toga da se poklopi da bih uspela u tome. Primaran cilj je da ostanem zdrava, radim još napornije i čekam pogodnu priliku za novi pokušaj na planu postizanja svetskog rekorda u dvorani.\nMožete li izdvojiti najdražu zlatnu medalju?\n- Svaka medalja je u određenom trenutku posle osvajanja bila posebna i činila me sretnom - što zbog jačine takmičenja i konkurencije, što zbog načina na koji je osvojena. Teško je izdvojiti neku, ali nastup na Evropskom prvenstvu 2017. u Beogradu pred domaćom publikom, porodicom i prijateljima, nešto je što je izazvalo najdublju emociju i ponos kakav nisam nikada ni slutila da je moguće doživeti. Bilo je predivno i neponovljivo.\nJe li peh na SP-u 2017. u Londonu gdje ste, zbog slabo zakačenog startnog broja, ostali bez svjetskog zlata najtužniji trenutak u karijeri?\n- Nepravda je ono što sigurno čini da osećaj nemoći u određenoj situaciji bude naglašen i da treba neko vreme da se to prihvati. Nisam dozvolila da me jedno takmičenje sputava u daljem radu, nego sam se okrenula sledećim izazovima. Već šest meseci kasnije postala sam dvoranska svetska prvakinja. Odabrala sam da ništa ne može da stane na put mojoj rešenosti da potvrdim kvalitet. Nastavila sam ozbiljno da radim i ponosna sam što sam ostvarila još jedan uspeh.\nImate li treme i kako podnosite imperativ na velikim takmičenjima?\n- U trenutku kada sam na zaletištu postoji samo potreba da izvedem idealan skok. Ne razmišljam da se takmičim sa ostalima. Trudim se da tog dana budem na najvišem nivou jer samo to može da mi garantuje uspeh. Sve ostalo je bespotrebno rasipanje energije. Između skokova volim da upijam energiju sa stadiona i samog takmičenja, srećna što sam tu i što radim ono što istinski volim i u čemu uživam.\nKo vam daje najveću podršku u bavljenju atletikom i u čemu nalazite motivaciju?\n- Porodica i moj tim. Oni su moja podrška, inspiracija i moji najveći kritičari. Kada kažem da bez njih ne bih bila osoba kakva danas jesam, to zaista mislim. Kako u životu, tako ni u sportu ne postoje prečice, dug je put do uspeha i ciljeva. Ponosna sam što imam prave saputnike na tom putu na kojem zajedno savladavamo sve prepreke i delimo uspehe.\nIvana Španović dvoranska prvakinja svijeta\nŠpanović i Perković impresivno završile atletsku sezonus


Nemci plaču, ne mogu da shvate kako je Rusija u UN pobedila: Šmit propao, Dodik slavi - WebTribune\nHome/SPEKTAR/Nemci plaču, ne mogu da shvate kako je Rusija u UN pobedila: Šmit propao, Dodik slavi\n„Ovo je zaista neslavan i ne sasvim kredibilan početak Kristijana Šmita. On je prvi visoki predstavnik kome je zabranjeno da se obrati u Ujedinjenim nacijama. Ovo je nažalost i nova retorička municija za gospodina Milorada Dodika, koju će on bez sumnje upotrebiti za dalje sejanje straha i psihoze u Bosni i Hercegovini. Stranci u međuvremenu ćute, a o sankcijama još ni reči. Tako je to kad gospodin Šmit kaže ‘ja nisam Pedi Ešdaun’. I sigurno da nije“, kaže za DW novinar Erol Avdović, koji u Njujorku prati sednicu Saveta bezbednosti Ujedinjenih nacija.\nNa sednici bi u sredu (3.11.) trebalo da bude produžen mandat EUFOR (Evropskih vojnih snaga) u BiH, ali se šef OHR-a Kristijan Šmit neće obratiti članovima Saveta kako bi predstavio svoj redovni izveštaj o stanju u BiH. To je rezultat višednevnih pregovora iza zatvorenih vrata u UN kojima je Rusija zapravo „dobila šta je htela“.\n„Moskva je praktično ultimatumom zahtevala da se visoki predstavnik ne obrati UN, u zamenu za usvajanje rezolucije o produženju mandata EUFOR-a u BiH bez njihovog veta. Tako ćemo imati novi tekst rezolucije u kojem se OHR i visoki predstavnik neće spominjati. Na kraju su izgleda i Amerikanci pristali na to, iako je izgledalo da je njihova crvena linija bila upravo zahtev za obraćanjem Šmita“, kaže Erol Avdović.\nI nemački politikolog i stručnjak za zapadni Balkan Bodo Veber kaže da je jasno da su stalne članice Saveta sigurnosti UN, SAD, Velika Britanija i Francuska, popustile pred „ucenom Rusije“.\n„Za odustajanje Moskve od stavljanja veta na nastavak vojne misije EUFOR-a, oni su pristali na izbacivanje svake reference na OHR i visokog predstavnika u standardnom tekstu rezolucije. Time nije oštećen mandat visokog predstavnika i OHR u pravnom smislu, ali je zato politička poruka koju šalju zapadni članovi poražavajuća i opasna, s obzirom na predstojeće izazove koje najavljuje Republika Srpska. Sve se to moglo lako izbeći odvraćanjem Moskve od veta planiranjem NATO misije kao zamene za EUFOR, ali za to u ključnim zapadnim prestonicama nije bilo političke volje“, kaže Veber.\n„Sasvim je drugo pitanje da li u određenom trenutku ima političke volje da se međunarodna vojna misija u BiH osnaži dodatnim trupama ili oslabi, kao što je to do sada više puta učinjeno. Problem je što se ovakvim postupcima, ne samo ucenom Rusije, nego i prihvatanjem ultimatuma od strane Zapada, ugrožava kredibilitet OHR koji bi trebalo da proceni situaciju u BiH, pa i preporuči eventualno jačanje međunarodnih vojnih snaga u zemlji. To ojačava separatističke snage u BiH, rusku poziciju, u perspektivi i vojno prisustvo Moskve u ovom delu sveta, a onda neće biti ugrožena samo BiH, nego i kompletno južno krilo NATO“, mišljenja je Ahatović.\nUoči sednice Saveta bezbednosti UN, u Sarajevu boravi nemački diplomata, bivši visoki predstavnik za BiH, Kristijan Švarc-Šiling. On je, zajedno sa predstavnicima više nevladinih organizacija, pozvao na odlučniju akciju kako bi se „spasao mir“ u BiH i regiji.\n„Ovo je pitanje spasavanja mira“, rekao je Švarc-Šiling upozoravajući na preteću ulogu Rusije. „Ono što morate da shvatite jeste da se Rusiji ne sme dozvoliti da preko Srbije i RS uništi Evropu, a to je sada u stvari na delu. I ova borba u BiH je borba za Evropu“, rekao je Švarc-Šiling. On je upozorio da se „glasovima poput Dodikovih ne sme dozvoliti da postanu isuviše glasni.“\nAko se visoki predstavnik ne obrati Savetu bezbednosti UN, onda mora da se obrati Savetu za sprovođenje mira, a tamo nema veta, rekao je Švarc-Šiling. „Tamo moraju da važe demokratski principi, a ne veto koji će ućutkati visokog predstavnika. Evropskoj uniji mora biti jasno da takva situacija nije u skladu s ljudskim pravima, ni u skladu s Poveljom koja to tretira. Savet za sprovođenje mira morao bi da glasa o tom izveštaju, da ga izglasanog predaju Savetu bezbednosti i da se traži da se visoki predstavnik pozove da objasni svoj izveštaj“, savetuje Švarc-Šiling.\nVisoki predstavnik u Bosni i Hercegovini Kristijan Šmit u svom izveštaju Savetu bezbednosti upozorava da se „BiH suočava s najvećom egzistencijalnom pretnjom u posleratnom razdoblju“.\n„Uporni, ozbiljni izazovi temeljima Opšteg okvirnog sporazuma za mir od strane vlasti entiteta RS, na čelu s najvećom strankom u RS, Savezom nezavisnih socijaldemokrata (SNSD) koju vodi član Predsedništva BiH Milorad Dodik, ugrožavaju ne samo mir i stabilnost zemlje i regiona, već to, ako međunarodna zajednica ne bude odgovorila, može dovesti do poništenja samog mirovnog sporazuma“, upozorio je Šmit.\nOn je, također, upozorio da bi povratak „izvornom Dejtonu“ u režiji Milorada Dodika značio „vraćanje unatrag“, čime bi se poništili ključni reformski procesi u oblastima odbrane, indirektnog oporezivanja i pravosuđa.\n„Gospodin Dodik ovaj poduhvat naziva ’povratak izvornom Dejtonu’, što je politički pogrešan termin koji se temelji na pogrešnim tumačenjima Ustava BiH (…) Ukratko, gospodin Dodik nastoji da izvuče RS iz ustavnog poretka uspostavljenog Aneksom 4 Mirovnog sporazuma i odustane od civilnog sprovođenja Sporazuma utvrđenog Aneksom 10. To je jednako otcepljenju (RS) bez proglašavanja“, ocenjio je Šmit.\n„Ako nesporno uspeju u tom pothvatu, vlasti RS uspostavile bi novi ustavni i pravni okvir kojim bi se RS izbacila iz dejtonske arhitekture, posebno iz ustavnog poretka BiH, što je sinonim za secesiju. Ignorisanje ili omalovažavanje takvog stanja moglo bi da ima opasne implikacije za region i šire“, upozorio je Šmit u izveštaju.\nNakon što su objavljeni detalji Šmitovog izveštaja, lider Milorad Dodik je izjavio da „visoki predstavnik nema više šta da traži u BiH“, ali da nema ništa protiv toga da Savet bezbednosti UN produži mandat EUFOR-u u Bosni i Hercegovini.\n„Mislim da visokog predstavnika nema i neće ga ni biti. Sve ono što bi on donosio i pretnje da bi koristio bonska ovlašćenja – neka koristi. To nema nikakvog značaja u Republici Srpskoj. Ako smo mi separatisti, on je okupator“, rekao je Dodik.


Uloga think tank organizacija u procesu donošenja politika | Centar za evropske politike Uloga think tank organizacija u procesu donošenja politika – Centar za evropske politike\nUloga think tank organizacija u procesu donošenja politika\nIzazovi i uticaj na području jugoistočne Evrope\nKreiranje politika na Zapadnom Balkanu i dalje odlikuje slabo i nesistematsko uključivanje organizacija civilnog društva. Sa druge strane, potreba da proces kreiranja i donošenja politika bude zasnovan na tačnim informacijama, kao i da doprinos koji think tank organizacije daju državnim organima bude činjenično utemeljen i da sadrži proverene podatke u ovom trenutku je veći nego ikada, imajući u vidu trend regresije demokratije i rastuće manipulacije informacijama na prostoru jugoistočne Evrope.\nThink tank organizacije, kao i institucije nadležne za istraživanje javnih politika bi trebalo da učestvuju u promovisanju transparentnosti i objektivnosti u procesu donošenja politika, međutim, njihove aktivnosti ometaju brojni izazovi. Na završnoj konferenciji Uloga think tank organizacija u procesu donošenja politika: Izazovi i uticaj na području jugoistočne Evrope, koju organizujemo u okviru projekta „Podizanje kapaciteta i zagovaračkog potencijala organizacija civilnog društva Višegradske grupe i zapadnog Balkana“, ćemo predstaviti ovu temu u svetlu Go To Think Tank Index izveštaja za 2017. godinu. Razgovaraćemo o transparentnosti i inkluzivnosti u kreiranju javnih politika, sa naglaskom na pregled trenutnog stanja na ovom polju na prostoru Zapadnog Balkana. Imajući u vidu skromne rezultate u pogledu uključenosti civilnog društva u proces kreiranja javnih politika na ovim prostorima, pokušaćemo da odgovorimo na pitanja zašto je teško postići napredak u ovoj oblasti i kako iskustvo zemalja Višegradske grupe (Poljska, Mađarska, Češka i Slovačka) može biti od pomoći.\nNaši panelisti će biti predstavnici organizacija civilnog društva iz zemalja Višegradske grupe (Poljska, Češka, Slovačka i Mađarska) i iz zemalja Zapadnog Balkana, kao i predstavnici državnih institucija.


<img align=left border=1 width=60 hspace=8 src="http://us.news1.yimg.com/us.yimg.com/p/nm/20040619/amdf600532.jpg">Nezavisna komisija 9-11 traži od Bušove administracije dokaze o vezama Sadama Huseina i Al Kaide - 2004-06-20\nÈlanovi nezavisne, dvostranaèke komisije koja istražuje teroristièke napade od 11. septembra 2001. umanjuju razlike u stanovištu Bele kuæe u vezi moguæe saradnje predratnog Iraka i Al Kaide.\nKopredsednici nezavisne komisije nastoje da spreèe raskol izmeðu republikanskih i demokratskih èlanova tog tela. Stoga nastoje da ublaže razlike u vezi eksplozivnog pitanja da li je svrgnuti Sadam Husein održavao aktivne veze sa teroristièkom mrežom Al Kaidom. U izveštaju objavljenom pre nekoliko dana, komisija je iznela zakljuèak da ne postoji nikakvi dokazi da je Sadam saraðivao sa Al Kaidom u napadu na Sjedinjene Države. U isto izveštaju se takoðe navodi da nisu otkriveni ni dokazi o saradnji te dve strane. Meðutim, Bela kuæa - kao jedan od glavnih argumenata za rat sa Irakom iznela tvrdnju da je Sadam bio direktno povezan sa Al Kaidom. Pošto je komisija objavila pomenuti deo izveštaja, potpredsednik Dik Èejni je ustvrdio da poseduje informacije koje komisiji nisu bile dostupne. U intervjuu televizijskoj mreži CNBC, Èejni je rekao da ne zna taèno šta komisija poseduje od podataka ali da mu je poznato da èlanovi komisije nisu razgovarali sa originalnim izvorima kada su taj izveštaj sastavljali. Zamoljen da komentariše Èejnijeve reèi, jedan od predsednika komsije, Tomas Kejn apelovao je na potpredsednika da preda sve dodatne informacije koje ima. U programu “Ove nedelje”, televizijske mreže ABC, Kejn je podvukao da objavljeni deo izveštaja ne predstavlja i konaèan izveštaj na kojem se još uvek radi.\n“Ukoliko postoje dodatni podaci o toj temi, biæe nam potrebno da ih što pre dobijemo. Zatražiæemo ih. Ako adminsitracija ima podatke koje mi nemamo, nadamo se da æemo ih ubrzo i dobiti.”\nTomas Kejn je vodeæi republikanac u pomenutoj komisiji koju je formirao Kongres, uz blagoslov Bele kuæe. Li Hemilton je vodeæi demokrata, odnosno kopredsedavajuæi komisije. On se takoðe pridružio pozivima da potpredsednik preda bilo kakve dodatne informacije koje ima. Takoðe je napomenuo da su razlike u ocenama adminstracije i komisije možda samo terminološke prirode:\n“Svi razumemo da kada upotrebite izraz odnos, veze, povezanost i kontakti da te reèi mogu da se tumaèe na razlièite naèine.”\nObojica Kejn i Hamilton, pri tom, istièu da je zadatak komisije 9-11 da istraže teroristièke napade na Sjedinjene Države a ne okolnosti pred poèetak rata sa Irakom. Takoðe su naveli da iako je Bušova administracija govorila o Sadamovim vezama sa terorizmom, nikada nije povezala Irak sa Al Kaidinim napadom na tlu Sjedinjenih Država. U programu Meet the Press, televizijske mreže NBC, jedan od èlanova komisije, Džon Liman je izrazio nadu da æe spor ubrzo biti uklonjen istakavši da je veoma važno da komisija bude pošteðena stranaèkih razmirica dok priprema svoj konaèan izveštaj. Izveštaj treba da bude objavljen 26. jula. Dokument æe prethodno da razmotri Bela kuæa kako bi osigurala da u njemu ne bude obelodanjeni nikakvi poverljivi bezbednosni podaci.


Autor: Šefik Gadžo 13.02.2022 18:33\nU subotu, 12.februara, u Sportsko Privrednom kulturnom centru MEJDAN u Tuzli, u organizaciji Karate Kluba DO Tuzla, održano je “7. BiH VALENTINOVO 2022”, Međunarodno takmičenje u karateu, u uzrasnim kategorijama djeca od 6 do 13 godina, kadeti, juniori, U 21, seniori,Veterani kate i borbe pojedinačno i ekipno.\nNa ovom takmičenju učešće je uzelo oko 940 takmičara iz 101 kluba Bosne i Hercegovine,Slovenije,Hrvatske,Srbije,Crne Gore ,Makedonije,Belgije,Njemačke i Austrije.\nZa Karate klub Šotokan nastupili su Ćasurović Anida,Ćasurović Džemal,Ćasurović Sejfo, Dedić Emir, Mušić Admir i Đogić Mehmed.Naši takmičari su nastupili u pojedinačnim i ekipnim borbama, osvojili jednu srebrenu i pet bronzanih medalja.\nSrebrnu medalju osvojila je Ćasurović Anida. Bronzanu medalju osvojili su Mušić Admir ,Dedić Emir,Ćasurović Sejfo,Ćasurović Džemal i Đogić Mehmed.\nK.K. ŠOTOKAN Živinice nastavlja sa dobrim rezultatima, što pokazuje rezultat sa ovog međunarednog takmičenja koje je održano u Tuzli, koje važi za jedno od najjačih takmičenja na Balkanu, kako po takmičarskom kadru, tako i po kvalitetnoj organizaciji takmičenja.\nKarate klub ŠOTOKAN će 25.februara imati nastup na još jednom izuzetno jakom međunarodnom takmičenju-TK OPEN u Tuzli.\nZahvaljujemo se ovim putem podršci roditelja naših članova i našim sponzoru ATRIJUS PROJEKT, koji je uz nas već nekoliko godina i bez čije pomoći ne bi smo mogli ostvariti ovakav uspjeh.Naravno za sve uspjehe i takmičarske rezultate zaslužni su i naši treneri:Bojić Ahmo,Mušić Advija , Husejnović Džemila i Ćasurović Emrah./Ahmo Bojić-predsjednik KBS Šotokan/


Policija u Beranama i Rožajama pronašla marihuanu, kokain, heroin, oružje, uhapšena jedna osoba - Tutinske Novine\nPolicija je, postupajući po operativnim informacijama, u jednom napuštenom objektu u blizini magistralnog puta Berane – Rožaje, pronašla 100 pvc pakovanja sa sadržajem opojne droge marihuana ukupne težine oko 100 kilograma.\n“Pripadnici policije intenzivno rade na identifikaciji i lociranju lica i rasvjetljavanju ovoga događaja”, saopšteno je iz policije.\nOsim toga izvršeni su i pretresi, po nalogu nadležnog tužioca, na više lokacija i u Rožajama.\n“U prostorijama koje koristi I.M. (63) pronađene su manje količine opojne droge heroin i kokain, 405 komada tableta sa liste opijata, pištolj Hekler i koh kalibra 9 mm, 346 komada municije različite vrste i kalibra, te su privremeno oduzeta i četiri vozila radi daljih vještačenja.\nI.M. je lišen slobode i on se sumnjiči za krivično djelo nedozvoljeno držanje oružja i eksplozivnih materija i krivično djelo neovlašćena proizvodnja, držanje i stavljanje u promet opojnih droga”, navodi se u saopštenju.\nPotvrdila šefica diplomatije: Njemačka traži da EU odmah uvede sankcije Dodiku


Srijeda, 5. 9. 2018 u 19:16\nJednom sam procitao jedan odlican komentar na stranici croatian tenis za marina cilica a ide odprilike ovako: u tenisku terminologiju treba uvest pojam "Cilic" koji oznacava da igrac nicim izazvan nakon fenomenalne igre gubi samopuzdanje i počne neobjašnjivo griješiti...i onda ...


Gradonačelnica Sarajeva Benjamina Karić u Jasenovcu: Holokaust i genocid su univerzalne tragedije i zločini - PORTAL REVIJE FOKUS\nGradonačelnica Sarajeva Benjamina Karić u Jasenovcu: Holokaust i genocid su univerzalne tragedije i zločini\nNaša civilizacijska i ljudska dužnost je odati počast žrtvama i time ujedno poslati poruku koliko je bitno da se podsjećamo na ovakve zločine, kako se nikada i nikome ne bi ponovili. Upravo to je bio cilj moje današnje posjete Jasenovcu u kojem su stradali i naši brojni sugrađani, rekla je gradonačelnica Sarajeva Benjamina Karić\nFašizam je neprevaziđeno zlo! Svu okrutnost tog zla Sarajke i Sarajlije su osjetile dva puta u prošlom vijeku.\nHolokaust i genocid su univerzalne tragedije i zločini. Naša civilizacijska i ljudska dužnost je odati počast žrtvama i time ujedno poslati poruku koliko je bitno da se podsjećamo na ovakve zločine, kako se nikada i nikome ne bi ponovili. Upravo to je bio cilj moje današnje posjete Jasenovcu u kojem su stradali i naši brojni sugrađani”, rekla je gradonačelnica Sarajeva Benjamina Karić.\nTim povodom, u ime Grada Sarajeva, gradonačelnica Benjamina Karić sa zamjenicima Harisom Bašićem i Anjom Margetić i zamjenikom predsjedavajućeg Gradskog vijeća Draganom Stevanovićem odala je počast žrtvama u Jasenovcu.\n“Jasenovac je mjesto najvećeg stradanja srpskog naroda ali su u ovom logoru smrti stradali i brojni Jevreji, Romi i svi oni koji su se usprotivili fašističkom režimu. Jasenovac i druga mjesta strašnih stradanja neka nam budu nauk da se fašizmu i zlu nikada ne smije popuštati. Ne postoje zločinački narodi, postoje samo zločini i svako treba da odgovara za zločine koje je počinio. Razlike među ljudima, kulturama, nacionalnostima trebaju se poštovati, komunicirati i učiti, a nikako dozvoliti da one izazivaju zločine nad čovjekom. Danas sam se poklonila sjenama nevinih ljudi nad kojim je počinjen najveći zločin”, rekla je Karić, prenosi Avaz.\nGlavna fotografija: Grad Sarajevo\nTags: Benjamina KarićGradonačelnica SarajevaJasenovacpočast žrtvama\nPrethodna priča Pogledajte zagrljaj Jusufa Nurkića i Nikole Jokića nakon utakmice (VIDEO)\nSledeća priča Uz rahmet Ibišu Kujeviću: Odlazak rožajskog i sandžačkog velikana


Ljupka je DEMOLIRALA AUTOMOBILE generala policije, a evo koliku KAZNU može da dobije - Srpskainfo\nKako je cijeli slučaj prijavljen policiji, koja je izašla na mjesto događaja, Ljupka je privedena u policijsku stanicu gdje joj je napisana i krivična prijava. Redakcija Telegraf.rs je kontaktirala s beogradskim advokatom Radišom Roskićem, koji je objasnio kako se kreću kazne za ovakva djela.\n– Ona se može teretiti za više stvari, može biti oštećenje tuđih stvari i još čitav niz drugih delikata koje u sebi sadrži imovinski element, ali i drugih koji u sebi imaju elemente nasilja – kaže Radiša.\nRadiša je za pomenuti sajt ispričao i kakve su kazne predviđene za djela koje je učinila pjevačica, a s obzirom na to da je na javnom mjestu lomila i pravila skandal, uz takva djela može se “prikačiti” i narušavanje javnog reda i mira.\n– Različite su šteta napravljena. U svakom slučaju, zakonski minimum je 15.000 dinara, pa ide do 450.000 kazne, za oštećenje tuđe stvari, u zavisnosti od imovinskog cenzusa i od toga kolika je imovinska dinara, a onda milion i po, pa preko toga – rekao je advokat.\nZabava automobiliDemoliranjegeneralkaznaLjupka Stevićpolicija\nKAD PJEVAČICA BUŠI GUME Na meti LJUTE LJUPKE automobili pukovnika policije (VIDEO)\nNISU PREZALI NI OD ČEGA Kako su lopovi ukrali LUKSUZNI AUTOMOBIL (VIDEO)


Dobra knjiga - Mračna kula 3 - Pustare - Fantastika, horor -\nTreći nastavak sage o zagonetnom poslednjem revolverašu, Rolandu, i njegovim saputnicima u potrazi za Mračnom kulom vodi protagoniste Pustara u svet pun fascinantnih pejzaža i čudesnih likova. Pustare su vrhunac Kingovog pripovedanja i kruna njegovog stvaralaštva. Nikome sem ovom velemajstoru pisane reči ne bi pošlo za rukom da sačini tako očaravajuću mešavinu SF-a, epske fantastike i horora. Njegovi likovi su nadnaravno životni i dišu zajedno sa čitaocem...\n"Iako je priča sama po sebi veoma zabavna, ovo delo izuzetnim čine Kingovi jedinstveni i višeslojni likovi." - School Library Journal\n"Treći deo Kingove pripovesti o revolverašu Rolandu i njegovoj potrazi za Mračnom kulom stavlja pred čitaoca očaravajući humor, mnogo napetih trenutaka i scene apsolutnog užasa..." - Publishers Weekly


"Menjam Prada torbu za DOMAĆI AJVAR": Ovaj oglas je napravio haos na Tviteru, a od cene na etiketi će vas STREFITI SRČKA - Zena.rs\nLjubav žene prema brendiranoj torbi nemerljiva je prema poznatim zakonima fizike ali, kad nemaština zalupa na vrata, tegla ajvara ipak zvuči primamljivije.\nOglas koji je okrenuo Tviter naglavačke Foto: Twitter\nDomaćim Tviterom trenutno kruži duhoviti oglas za prodaju original Prada torbe, a uslovi pregovaranja oko cene su apsolutni hit. Ako ste ove godine ostavili koju teglu ajvara više, možda vam se smeši jedna Prada torbica, i to sa sertifikatom.\n- Poznajete li nekoga ko bi kupio super očuvanu (kao novu) Prada torbu, ima i sertifikat i sve. Cena po dogovoru. Može deo u domaćem ajvaru. Ozbiljna sam, siromašna, bez posla, a imam tih skupih go*ana iz prošlog života - piše u ironičnom postu koji je izazvao burne reakcije.\nPrvi šokantan podatak iz ovog oglasa je cena koja piše na etiketi i iznosi 11. 827 HKD (hongkonških dolara) za koje su mnogi pomislili da su američki, pa je nastala čitava polemika. Autorka oglasa ubrzo je objasnila da je to zapravo oko 1.300 američkih dolara, a onda su krenula da se ređaju nova pitanja.\n"Uvek sam se pitao šta navodi žene da daju po par hiljada evra na torbe? Zato što je markirana? Šta ima ta torba u odnosu na one jeftinije? Molim razuman odgovor...", upitao ju je jedan pratilac, na šta je odgovorila:\n"Nema veze što je markirana. Svaka druga torba se raspadne za godinu dana, a markirane izgledaju kao nove i posle deset. Eto, jel dovoljno razuman", glasio je odgovor i zaključak da žene na taj način zapravo "štede".\n"Koliko tegli ajvara za torbu", upitao je drugi, a treći dodao, "ok je cena, kao za solidan bmw".\nOhrabrena interesovanjem pratilaca, autorka oglasa okačila je i fotku polovnog Prada novčanika, za koji kaže da je "naravno, prazan".\nIako ne možemo sa sigurnošću da tvrdimo da li je vlasnica Pradinih komada zaista na rubu egzistencije ili se samo šali sa svojim pratiocima, želimo joj da što pre nađe kupca. Pa makar dobila i samo par tegli ajvara.


Grad Pirot - Grad Pirot u Projektu digitalizovanja investicionih mapa\nGrad Pirot u Projektu digitalizovanja investicionih mapa\nGoran Popović, pomoćnik gradonačelnika potpisao je nedavno Projekat “Unapređenje poslovne klime u Srbiji”, koji u Srbiji realizuje Republički geodetski zavod (RGZ), a koji je podržala Švedska agencija za međunarodni razvoj i saradnju (SIDA) i Agencija za kartografiju, katastar i registraciju zemljišta u Švedskoj. Cilj ovog Projekta, u kome pored Pirota učestvuje još10 opština i gradova (Arilje, Bor, Vranje, Knjaževac, Ćuprija, Sombor, Čačak, Požarevac, Zrenjanin) je osnivanje Nacionalnog registra investcionih mapa za kreiranje, upravljanje i monitoring lokacija za investicije u Srbiji. To će omogućiti da sve potencijalne investicione lokacije budu publikovane u digitalnoj formi.\nPrema rečima Dr Dragana Kostića, direktora Slobodne zone Pirot, u toku je analiza povoljnih lokacija. Očekuje se da Grad Pirot u ovom nacionalnom registru predstavi najmanje deset investicionih lokacija. Nakon realizacije projekta, Pirot će postati regionalni centar za okolne opštine, odakle će prenositi znanja i iskustva i pomoći i ostalim lokalnim samoupravama da popišu i predstave svoje investicione lokacije.


Paradu ponosa vratiti LGBT zajednici – Optimist LGBT+ magazin\nLudost: stalno raditi stvari na isti način a očekivati drugačiji rezultat.\nKada bi građane Srbije u ovom trenutku upitali šta je najvažnije za LGBT populaciju, verujem da bi većina mahom rekla da je to Parada ponosa. Percepcija o tome da je Prajd ultimativni cilj LGBT pokreta i da su svi drugi problemi manje važni kreirana je veoma perfidno godinama. Da li je to dobro za položaj LGBT osoba u Srbiji? Ne mislim da jeste, iako u načelu podržavam održavanje parade i raznih sličnih događaja. Prajd ne sme biti sam po sebi cilj već jedno u nizu sredstava za ostvarenje objektivnih ciljeva, a to valjda treba da budu poboljšanje kvaliteta života LGBT populacije, unapređenje i zaštita njihovih ljudskih prava, povećanje stepena inkluzije, tolerancije i prihvatanja, smanjenje homofobije i transfobije. Ako Prajd stavimo u ovaj kontekst onda je potpuno opravdano pitanje koje se postavlja već duže vreme – čemu služi i šta donosi LGBT populaciji u Srbiji ovako (ne)organizovan Prajd?\nPrajd koji je trebalo da se održi 28. septembra zabranjen je treću godinu za redom iz bezbednosnih razloga. Već tri godine smo svedoci skoro identičnog scenarija: najavi se datum parade, nekih mesec dana pred taj datum (doduše svake godine sve kraće) počnu medijske špekulacije o tome da li će se ona održati, organizatori se pozovu na Ustav i zakone ne trudeći se da objasne javnosti ništa više od toga, obavezno se u nekom trenutku lansira teza o tome da je Prajd „test za državu“, svi se potom „zabrinu“ za nastavak evro-integracija Srbije, oglase se ultradesničari, bezbednost zatim postane dominantna tema, a u samom finišu država zabrani Prajd upravo iz bezbednosnih razloga. I paradoksalno – svi pobeđuju. Ultradesničari i huligani zato što su navodno sprečili Prajd i odbranili tzv. porodične vrednosti, državni funkcioneri jer im raste rejting zbog toga što je odluka o zabrani Prajda oprobano jedna od popularnijih u narodu, a organizatori zato što je politika „što gore – to bolje“ koncept koji je već duže vreme jedan od naprofitabilnijih na ovim prostorima, bez obzira u kojoj oblasti se primenjuje.\nDa, od Prajda su u poslednjih par godina profitirali mnogi, što u novcu, što u glasovima homofobičnog dela biračkog tela, što u kreiranju i održavanju društvenog konflikta, što u mobilizaciji najradikalnijih konzervativnih delova društva… Od ovakvog (ne)organizovanog Prajda nikakav benefit jedino nije imala LGBT populacija u čije ime se (navodno) Prajd i pravi. I u čije ime se evo ponovo najavljuje i novi za sledeću godinu, sa identičnim pristupom, po istom principu i bez ikakve odgovornosti za dosadašnje debakle koji su čitav LGBT pokret i LGBT populaciju vratili najmanje pet godina unazad.\nMožda se zaista zabrane Prajda i mogu proglašavati uspehom, možda se država i može okriviti za sve, možda se za neodržavanje parade mogu okriviti i svi drugi, druge LGBT organizacije, ultradesničarske grupe, čitavo društvo… Evo na primer ove godine smo na konferenciji u Medija centru dan nakon zabrane parade videli da se može okriviti i međunarodna zajednica bez obzira što je ubedljivo najjača podrška Prajdu dolazila upravo od nje. Možemo se i dalje kretati u tom začaranom krugu vrhunske neodgovornosti i biti taoci grupe ljudi koja je u potpunosti privatizovala Prajd i otuđila ga i od LGBT zajednice i od LGBT pokreta i od celog društva. Međutim, odgovor na pitanje šta je ovakav nadasve neodgovoran i neozbiljan pristup organizaciji Prajda doneo ili oduzeo LGBT zajednici na taj način sigurno nećemo dobiti.\nUbeđena sam da sa ovakvim pristupom organizovanju parade bez ikakve strategije i bez konsultacija i uključivanja što šireg kruga ljudi i iz LGBT zajednice i iz čitavog društva i sa idejom vodiljom da od organizatora i LGBT zajednice baš ništa ne zavisi, Prajd ne može ni da se desi ni da zaživi. Ukoliko se nešto hitno ne promeni ovaj događaj će i dalje nastaviti da instrumentalizuje prava LGBT osoba, da „neguje“ poziciju nemoći LGBT populacije, da je demotiviše i gura u sve veći geto. Na ovakav način on nikada neće dati dovoljno dobar odgovor šta je njegova svrha i šta dobro donosi LGBT populaciji.\nMožda je za neke dovoljan argument da po Ustavu i zakonima, bilo ko može da napravi paradu, da i samo deset ljudi ima pravo da se okupi, organizuje šetnju i to proglasi Prajdom, ali za mene Prajd je mnogo više od toga, posebno imajući u vidu da se on pravi u ime cele LGBT zajednice i tako se percipira od strane šire javnosti. Oprostite što se ponavljam ali svrha parade u državi kakva je Srbija jeste da komunicira sa LGBT zajednicom, prepoznaje njene realne potrebe i prioritete, učini ih vidljivim i dovede do njihove realizacije. Prajd i druge aktivnosti LGBT pokreta treba da posluže da se smanji homofobija, da se građanima kroz razne kampanje objasne i približe problemi LGBT osoba, pre svega problem nasilja i diskriminacije, da se poveća tolerancija, da se pridobiju novi i zadrže stari saveznici, da se osnaže LGBT osobe, da one dođu na paradu i ponosno prošetaju iako do tada možda i nisu bili za njeno održavanje, da ih podrže njihovi roditelji, prijatelji i svi oni koji žele da žive u istinski demokratskom društvu i državi, da na paradi svaki put bude što više ljudi a što manje nasilja. Cilj parade mora da bude da menja, da natera državu da se bavi položajem LGBT populacije, da afirmiše ljudska prava i da sprovodi svoje zakone ma koliko to ponekad delovalo nemoguće. To sve jeste vrlo ozbiljan posao koji iziskuje veliku posvećenost i puno vremena. Na žalost, ništa od ovoga nismo videli u poslednje tri godine. I to jeste odgovornost organizatora.\nKada se sumira sve što se u vezi Prajda dešavalo i pored sve dobre volje zaista ne mogu da vidim iskrenu nameru organizatora da se on uopšte desi. Takođe, pitanje Prajda posle treće zabrane za redom je postalo veoma ozbiljno i očigledno prevazilazi do sada iskazane kapacitete organizacije „Parada ponosa“. Kada razmišljam o tome šta je potrebno uraditi da bi se Prajdu vratila svrha i izgubljena inicijativa, jedini izlaz vidim u tome da se on najpre vrati LGBT zajednici. Jedino šira zajednica može da odluči kakav Prajd želi i to je jedini pravi put. Ali najpre cilj svih nas kojih se Prajd na bilo koji način tiče mora da bude da idemo napred a ne nazad.\nPiše: Mirjana Bogdanović (GSA)


KAPA : Članak : Američki dolar i 15º Raka\nAmerički dolar i 15º Raka\nObjavljen: 27. maj, 2013. | Autor: Smiljana Gavrančić\nNajveći benefik, Jupiter, uskoro ulazi u znak svoje egzaltacije, znak Raka, a američka nacija (pa i ostatak sveta) se opravdano može radovati trenutku kada će u tranzitu kroz ovaj znak Jupiter doći i na 15º Raka, na sam stepen svoje egzaltacije, iz razloga što se baš na ovom mestu (15º Raka 05’) nalazi tačka srednjeg rastojanja između Jupitera (esencijalnog signifikatora za veći novac, ali ovde i vladara 2 – valuta, bankarski sistem zemlje) i Merkura (vladara 8 – krediti, pozajmice...) u karti Sjedinjenih Država!\nSvemu ovome će se pridružiti direktivni Saturn (stabilnost) predsednika Obame sa 15º Riba, kao i natalni Saturn (stabilnost) Jack Lewa (novi ministar finansija u Obaminoj administraciji) sa 15º Škorpiona, praveći veliki vodeni trigon preko 15º, te je 2013. godina zaista godina sjajnih prilika kada je reč o stabilnosti američke valute. Ovo nije godina kraja ekonomoske krize, ali svakako jeste godina u kojoj se mogu dogoditi izvesni pozitivni pomaci. Međutim, kao i svaka priča, i ova priča ima svoj početak...\nŠesti jul 1785. i 15º Raka\nAmerički dolar je postao zvanična valuta SAD-a 6. jula 1785. godine. Baš tog dana tranzitno Sunce (ugled nacije) je bilo na 14º Raka 58’ (gotovo na 15º Raka), dok je direktivni Jupiter (vladar 2 – valuta, kreće se oko 1º za 1 godinu) Sjedinjenih Država bio na 14º Raka 30’ (što je u dozvoljenom orbisu + - 30’) tj. takođe gotovo na 15º Raka.\nStoga, iako na prvi pogled u karti Sjedinjenih Država ne vidimo ništa na 15º Raka, ne smemo zanemariti gore pomenutu tačku srednjeg rastojanja (15º Raka 05’) koja je bila dodirunuta u trenutku kada je dolar postao zvanična valuta zemlje koja je danas prva ekonomija sveta. Nije iznenađujuće što se ova zemlja uspela razviti u vodeću ekonomiju na svetu, jer opšte je poznato da 15º Raka (pored svoje edukativne i spiritualne vrednosti) predstavlja i mesto na kome živi veliki novac!\nSjedinjene Države kao zemlja jesu „osetljive“ na 15º Raka kada je reč o finansijskom sistemu. Naime, ako se vratimo unazad, tj. na dan koji je u istoriji poznat kao „Crni utorak“ (29. oktobar, 1929.), na dan kada je padom berze počela Velika depresija upravo u Sjedinjenim Državama, onda u dnevnom horoskopu (diurnal) ove zemlje nalazimo osu 2/8 (osa koja se vezuje za finansije) preko 15º Ovna – 15º Vage.\nKako 15º Raka predstavlja vrh kardinalnog T-kvadrata i njegovo glavno težište, zaključujemo da 15º Raka jeste mesto koje i te kako možemo vezati za američku valutu. Svemu ovome dodajem i činjenicu da se i Saturn (dugovi, zaduživanja...) u karti ove zemlje nalazi na 14º Vage 48’ (gotovo na 15º Vage), praveći takođe kvadrat (problem) na 15º Raka (američki dolar).\nNo, bilo kako bilo, ali i te 1929. godine Uran (promene) je bio u Ovnu, baš kao i danas (od 2011. do 2018.), dok je Pluton (duboka transformacija) bio u Raku (a sada je u suprotnom znaku – Jarcu). Tačnije, to je bilo vreme Uran-Pluton kvadrata, baš kao što i trenutno živimo u vremenu sedam istorijskih Uran-Pluton kvadrata (od 24. juna 2012. do 17. marta 2015).\nPetnaesti septembar 2008.\nKako je svetska ekonomska kriza i danas naša realnost, onda je ovde zanimljivo pogledati direkcije Sjedinjenih Država za dan kada je kriza počela. Kao datum se uzima 15. septembar, 2008. (više o ovome možete čitati u članku „Prognoziranje Finansijske krize 2008“, autor - Raymond Merriman).\nNaime, u direkcijama (Naibodov luk) nalazimo da je Mesec (američki narod, nacija) tog dana bio na 14º Vage 20’, dakle egzaktno na stepenu natalnog Saturna, koji već kvadrira pomenuti stepen (15º Raka)... Ovo je samo po sebi več slika “depresije”, baš slične onoj koja je 1929. nazvana “velikom depresiojom”.\nVeliki Vodeni Trigon preko 15º\nMeđutim, Nova, 2013. godina, započela je 21.12.2012. (zimskim solsticijem), i u tom trenutku smo na nebu imali čuvenu „Bumerang“ konfiguraciju na 8º Strelca koja je najavila mogućnost razrešenja napetosti tokom 2013. godine, i to baš na polju finansijske situacije, s’ obzirom da je vrh „Yoda“ bio na natalnom Uranu iz 8. polja (polje finansija).\nDa postoji prilika da se stvari na polju finansija stabilizuju, konsoliduju, tokom 2013., govori i činjenica da baš ove godine predsednik Obama u direkcijama ima Saturna (stabilizacija) na 15º Riba koji pravi egzaktan trigon sa 15º Raka (američka valuta). Saturn, pored toga što je esencijalni signifikator za stabilnost, u karti Obame jeste i u znaku svog sedišta (u Jarcu), što ga dodatno osnažuje, ali je i planeta koja „boji“ retrogradnog Jupitera (vladara 2 – valuta, od 10 – on kao predsednik).\nI na kraju, novi ministar finansija u Obaminoj administraciji, Jack Lew (29. avgust, 1955., New York, New York) u svojoj natalnoj karti ima Saturna (stabilizacija) na 15º Škorpiona, što je sada već veliki vodeni trigon preko 15º. Veliki trigon jeste uvek neka vrsta dara, talenta, i budući da se ovde radi o vodenom trigonu – potrebno je da se ne bude inertan i lenj, jer ako se ne prepustimo inerciji – ovde rezultati mogu biti veoma zapaženi. Ovde je potrebno iskoristiti talenat koji nam je dat...\nMeđutim, rekla bih da je u ovoj priči 15º Škorpiona (mesto gde Jack Lew ima Saturna) nešto na šta treba da obratimo pažnju budući da će se na tom istom mestu naći Mesec 17. jula, 2013., u trenutku kada se na nebu bude formirala „Zmaj“ konfiguracija! Taj Mesec sa 15º Škorpiona će u sebi nositi čak četiri planete iz Raka koje će praktično dodirnuti četiri planete iz karte Sjedinjenih Država (više o ovome možete čitati u članku „Godina vodenog Zmaja“ od Aleksandra Imširagića), te je postavka Jack Lewa za novog ministra finansija (krajem januara 2013.) bio odličan Obamin potez...\nJupiter u Raku (26. jun 2013. do 17. jula 2014.)\nU trenutku kad Jupiter uđe u znak Raka (posmatrano za Washingotn D.C.) osa 4-10 (opozicija-vlast, tj. republikanci-demokrate) će ići baš preko 14º Bika 45’-14º Škorpiona 45’ što će biti u sekstil-trigonu sa 15º Raka (američka valuta), te možemo zaključiti da će stabilnost američke valute biti ono što „miri“ ovu opoziciju, tj. demokrate i republikance, tokom boravka Jupitera u znaku svoje egzaltacije. Svemu dodajem još i to da će i osa čvorova takođe da podrži 15º Raka, što je isto obećavajuće.\nSvoj prvi dolazak na 15º Raka Jupiter će imati već početkom septembra 2013. Još dva puta će tokom svog boravka u Raku preći preko 15º – u svom retrogradnom hodu početkom januara 2014., i poslednji put početkom maja 2014, u direktnom hodu (ali i dalje u svojoj senci...).\nLunarna eklipsa na 15º Ovna\nDok nam 2013. godina (kao i dobar deo 2014.) donosi mogućnost stabilizacije i konsolidacije, već sam kraj 2014. godine može Sjedinjene Države opet staviti pred neku vrstu izazova. Naime, lunarna eklipsa (Pomračenje Meseca) od 8. oktobra 2014. može biti nešto što će dovesti stabilnost američke valute u pitanje, budući da će se dešavati na 15º Ovna što će automatski kvadratom zakačiti 15º Raka (američka valuta), ali i Saturna (dugovi) sa 14º Vage 48’ iz karte Sjedinjenih Država, te ovo može biti ponovni početak izazovnog perioda za prvu ekonomiju sveta. Dakle, ovde je opet glavno težište na 15º Raka (američka valuta) kao planeti koja je vrh kardinalnog T-kvadrata!\nInače, na 15º Ovna 15’ se u karti Sjedinjenih Država nalazi tačka srednjeg rastojanja Venere i Plutona, prirodnih vladara ose 2/8 (ose finansija), te eklipsa na 15º Ovna svakako aktvira ovu tačku.\nSedmi Uran-Pluton kvadrat\nRekla bih da će pomenuta eklipsa biti samo uvertira pred sedmi (poslednji) kvadrat Urana i Plutona (17. mart, 2015.) koji će se upravo dešavati preko 15º Ovna – 15º Jarca, što će opet uključiti 15º Raka (američka valuta), kao i Saturna (dugovi) sa 14º Vage 48’.\nLunarna eklipsa na 14º Vage\nZanimljivo je da će ovaj kvadrat biti propraćen i prvim Pomračenjem Meseca (lunarna eklipsa) u 2015. godini (4. aprila), ovaj put na 14º Vage 24’, tačno na natalnom Saturnu (dugovi) u karti Amerike, tj. preko puta poslednjeg pomračenja sa 15º Ovna (8. oktobra, 2014.). Tačnije, sedmi kvadrat Urana i Plutona će se praktično dogoditi između dve lunarne eklipse koje idu preko 15º Ovna – 15º Vage!\nNo, izlaz iz napete situacije će postojati. U karti sedmog kvadrata Urana i Plutona upravo Mesec sa 9º Vodolije 28’ (inače i dispozitor 15º Raka – američka valuta) će ići u aplikacioni egzaktan sekstil sa direktivnim Ascendentom predsednika Obame (tada na 9º Ovna 58’), te je i ključ za razrešenje ove napete situacije (kardinalni veliki krst) po svemu sudeći u rukama prvog čoveka Amerike!\nDa je 9º Ovna bitno mesto u karti ove zemlje govori i činjenica što se baš na tom stepenu nalazi tačka srednjeg rastojanja Marsa i Plutona (9º Ovna 25’), a kako su i Mars i Pluton vladari Ascendenta (prilike u zemlji, glavni grad...) Sjedinjenih Država, onda ovo jeste upravo i slika samog Washingtona D.C. Mars i Pluton su i prirodni vladari serije 8 (finansije), te ovu tačku možemo posmatrati i iz ugla serije 8! S’ druge strane, znak Vodolije (gde će se naći dispozitor 15º Raka) svakako da nudi priliku da se stvari menjaju, jer to je znak koji priča o slobodnoj volji, o pravu na izbor, te će predsednik Obama zaista imati priliku da napravi preokret... Alternativa će postojati, i to je ono što je ovde obećavajuće...


Đacima prvacima besplatni udžbenici | SerbianForum\nĐacima prvacima besplatni udžbenici\nCetvrtak, 4. jun 2009. 20:27\nMinistar prosvete Žarko Obadović izjavio je u četvrtak da je Komisija za realizaciju projekta "Besplatni udžbenici za đake prvake" usvojila listu udžbeničkih kompleta za obavezne predmete, za koje je iz budžeta Republike izdvojeno oko 120 miliona dinara.\nPrecizan iznos biće poznat nakon što učitelji odaberu komplete udžbenika koje će koristiti tokom nastave, kazao je Obradović novinarima u Vladi Srbije, i dodao da će finansijsku podršku pružiti i Beograd i Čačak, kao i Pokrajinski sekretarijat za obrazovanje.\nPrvaci će u septembru dobiti besplatne komplete udžbenika za srpski jezik, matematiku, svet oko nas, muzičku i likovnu kulturu, kao i za neki od starnih jezika, koji su deo nastavnog programa škole.\nMinistarstvo će, nakon odabira, u julu potpisati ugovore sa nekim od 10 predloženih domaćih izdavača - "Eduka", "Epoha", "Klet", "Kreativni centar", "Nova škola", "Zavod za udžbenike", "Bigz pablišing", "Draganić", "Stilos art" i "Hol net".\nObradović je precizirao da će "učitelji imati širok izbor za sve predmete koji se biraju na nivou škole, dok će udžebnik za srpski jezik biti odabran na nivou Srbije - na osnovu odluke većine učitelja".\nMinistarstvo je predvidelo i mogućnost da se učitelji koji žele i poseduju odgovarajuće kvalifikacije za izvođenje takozvane "kompleksne" nastave opredele za takav udžbenik, koji će biti korišten u radu njihovih razreda.\nPrema njegovim rečima, udžbenici čiji sadržaj podrazumeva i popunjavanje ili ucrtavanje učenici neće vraćati, dok će ostale, ukoliko budu oštećeni, roditelji morati materijalno da nadoknade.\nUdžbenici za starne jezike, stranih izdavača, moći će da se koriste tokom nastave, ali kao priručnici, dodao je on.\nPredsednik Komisije i dekan Učiteljskog fakulteta u Beogradu Aleksandar Jovanović je rekao da se favorizacija jednog izdavača ne može sprečiti, ukazavši na to da su mogućnosti za tako nešto male, jer o kompletima ne odlučuje pojedinac već aktiv učitelja.\nMinistar Obradović je pozvao lokalne samouprave da se uključe i finansijski podrže projekat besplatnih udžbenika za đake prvih razreda.


Već prvi izveštaji psihologa o ponašanju dece u vrtićkom uzrastu dovoljni su za prepoznavanje ranih poroka kada deca odrastu...\nKao i maloletnička delikvencija, sklonst ka kockerskim navikama može se prepoznati još u ranom detinjstvu, odnosno vide se već u pojačanoj impulsivnosti i neobuzdanošću u ponašanju sa vršnjacima u samom obdaništu, pre nego krenu u srednju školu.\nRoditelji bi morali znati kako impulsivnost, pa čak ni veliki problemi sa kockanjem u ranoj dobi ne znače da će dete imati ozbiljnih teškoća u odrasloj dobi.\nKanadski naučnici u svojoj studiji, objavljenoj u naučnom časopisu Archives of Pediatrics & Adolescent Medicine pokazali su da je kockanje mladih, posledica impulsivnosti koja se javlja u najranijoj dobi. Slična situacije je kao i sa delikvencijom, odnosno problemi sa odustajanjem od srednje škole i zavisnošću od različitih poroka u odrasloj dobi.\nOvi naučnici tvrde da bi roditelji morali znati kako impulsivnost, pa čak ni veliki problemi sa kockanjem u ranoj dobi ne znače da će dete imati ozbiljnih teškoća u odrasloj dobi.\nOva studija samo je još jedan dokaz o tome kako nastaju kockarski problemi, a to je da počinju mnogo ranije od tinejdžerske dobi.\ndelikvencija kod dece\nispravno ponašanje kod dece\nispravno vaspitanje dece\nprvi znaci problematičnog ponašanja dece\nkako prepoznati delikvenciju kod dece\nproblem sa ponašanjem kod dece